četvrtak, 07 novembar 2019 15:18\n- Skupština Crne Gore i njena radna tijela otvorena su za sve ideje i inicijative koje za cilj imaju poboljšanje položaja crnogorske dijaspore, kazao je predsjednik Odbora za međunarodne odnose i iseljenike Andrija Nikolić na sastanku sa predstavnicima crnogorskih udruženja u Cirihu.\nNikolić je sa direktorom Uprave za dijasporu Predragom Mitrovićem održao sastanak sa predstavnicima udruženja: “Crnogorska dijaspora u Švajcarskoj”, “Bošnjačka dijaspora Crne Gore u Švajcarskoj”, humanitarno udruženje “Bratska ruka” i islamski kulturni centar “Džemat Watvil”.\nPredsjednik Odbora za međunarodne odnose i iseljenike Andrija Nikolić saopštio je da članovi Savjeta za dijasporu iz Švajcarske Esmir Rastoder i Remzo Skenderović imaju dobru osnovu da nametnu nove ideje i otvore teme od značaja za djelovanje crnogorske dijaspore u Švajcarskoj. Nikolić je poručio predstavnicima naše dijaspore da, uprkos razuđenosti članstva i ne tako čestim okupljanjima, pokušaju da iskoriste nove tehnologije koje su im dostupne. Predsjednik Odbora za međunarodne odnose i iseljenike i direktor Uprave za dijasporu sugerisali su uspostavljanje intenzivnije komunikacije sa matičnom državom i veći nivo međusobnog umrežavanja.\nPredstavnici crnogorskih udruženja u Švajcarskoj otvorili su pitanja organizacije budućih konzularnih dana u Cirihu, dvojnog državljanstva, mogućnosti glasanja u diplomatsko konzularnim predstavništvima na parlamentarnim i predsjedničkim izborima, kao i daljeg ulaganja u sjever Crne Gore.\nNikolić je naveo da posvećenost i ozbiljnost državnog zalaganja za dijasporu mora da prati adekvatna stručna i finansijska podrška toj temi, te da Crna Gora intenzivno promišlja i konstantno unapređuje svoju politiku prema dijaspori. Takođe, naglasio je da je Vlada Crne Gore fokusirana na stvaranje boljih uslova za život na sjeveru, da većinu kapitalnog budžeta opredjeljuje upravo za sjeverni region naše države, s namjerom da uravnoteži razvoj i zaustavi odlazak ljudi. Povodom organizacije konzularnih dana u Švajcarskoj, Nikolić i Mitrović su saopštili da bi bilo realno očekivati da se to dogodi u prvom kvartalu 2020. godine.\nPredsjednik Odbora za međunarodne odnose i iseljenike Andrija Nikolić i direktor Uprave za dijasporu Predrag Mitrović, drugog dana posjete Švajcarskoj, sastaće se sa predstavnicima udruženja “Srpski forum građana Crne Gore iz Evropske unije i Švajcarske”.\nSastancima u Cirihu, pored Nikolića i Mitrovića, prisustvovao je i ambasador Crne Gore u Švajcarskoj Damir Grbović.


Čobić Dragan - Vijesti, analize i stavovi :: Justice Report\nPredmet: Čobić Dragan\nDokumentacija nestala u poplavama\nNa suđenju pred Okružnim sudom u Bijeljini, svjedok Odbrane govorio je o policijskoj dokumentaciji od 11. septambra 1992. godine, kada su odvedena dva civila iz Bijeljine za čije ubistvo Tužilaštvo tereti Dragana Čobića.\nSvjedok tvrdi da je postojao dodatni izvještaj\nNa suđenju Draganu Čobiću za zločin počinjen u Bijeljini, ponovo je saslušan svjedok Zoran Novaković, koji je govorio o policijskoj dokumentaciji iz ratnog perioda.\nU nastavku suđenja za zločin počinjen na području Bijeljine, vještak sudske medicine konstatovao je da je Faruk Bilalić nastradao od prostrelne rane na glavi.\nNaknadno saznao za nestanak muškaraca\nU nastavku suđenja za zločin počinjen u Bijeljini, nekadašnji komandir stanice milicije u ovom gradu izjavio je da je za hapšenje i nestanak dvojice civila bošnjačke nacionalnosti 1992. saznao nekoliko godina kasnije.\nProblemi prilikom privođenja\nNa suđenju Draganu Čobiću pred Okružnim sudom u Bijeljini, svjedok Optužbe je ispričao kako je čuo za određene probleme prilikom privođenja pojedinih lica 1992. godine.\nNisu znali za hapšenja\nSvjedoci Optužbe izjavili su na suđenju pred Okružnim sudom u Bijeljini da ne znaju ništa o hapšenju i nestanku Mustafe Salkovića i Faruka Bilalića.\nOdveo im brata iz kuće\nSvjedoci Optužbe su pred Okružnim sudom u Bijeljini izjavili da je optuženi Dragan Čobić sa još nekoliko lica odveo iz porodične kuće njihovog brata Faruka Bilalića.\nZa hapšenje i ubistvo čuli poslije rata\nNa suđenju za zločin u Bijeljini, svjedoci su izjavili da su za ubistvo dva lica bošnjačke nacionalnosti počinjeno 1992. godine čuli nakon rata, kada su pozivani na informativni razgovor u policiju.\nOdgođeno suđenje Draganu Čobiću\nOkružni sud u Bijeljini odgodio je nastavak suđenja Draganu Čobiću zbog bolesti optuženog.\nPuštanje nakon informativnog razgovora\nSvjedok Okružnog tužilaštva u Bijeljini kazao je na suđenju Draganu Čobiću da mu je optuženi rekao da je uhapsio Mustafu Salkovića, te da je pušten nakon informativnog razgovora u stanici policije u Bijeljini.\nSalkovića odvela bijeljinska policija\nSvjedoci Okružnog tužilaštva u Bijeljini na suđenju Draganu Čobiću potvrdili su da je Mustafu Salkovića 1992. godine odvela bijeljinska policija.


Mondo\t06.06.2019 13:49\nPredsednik Srbije Aleksandar Vučić izjavio je danas da se zalaže za razgraničenje na Kosovu ocenivši da je to 'apsolutno najzdravije za Srbiju i Srbe'. On je istakao da će od Amerike tražiti da ukine takse koje je nametnula Priština.\nOn je za televiziju Prva rekao i da će referendum na tu temu biti raspisan ako bude imao nešto da predloži narodu, a, kako je rekao, predlog trenutno nema.\n"Ja sam za razgraničenje i toga se ne stidim, ali Srbi su protiv toga i ja sam razumeo poruku naroda. Mi nismo spremni da čujemo istinu oko Kosova, čak i kad je svi znaju. Neće to ljudi da prihvate jer to dira u njihove emocije", kazao je predsednik Srbije.\nOn je dodao i da mu je popularnost opala posle skupštinske sednice o Kosovu i Metohiji, na kojoj je, ističe, govorio najotvorenije i najpoštenije o toj temi, ne želeći da obmanjuje građane.\nGovoreći o predstojećoj sednici Saveta bezbednosti UN o stanju na Kosovu posle upada jedinice NjSO (bivše ROSU) u opštine sa srpskom većinom, Vučić je rekao da je sednica SB UN uvek važna zbog "statusnog pitanja" ali je i ocenio da je skup u Parizu početkom jula u organizaciji francuskog predsednika Emanuela Makrona i nemačke premijerke Angele Merkel, "mnogo važniji", iako, kako je naveo, nije siguran da će uopšte biti održan.\nVučić je rekao da će u Bratislavi, na međunarodnoj konferenciji u organizaciji GlobSec, reći istinu i da je potrebno da Amerika privoli Prištinu da ukine takse na srpsku robu.\nOn je rekao da će tamo biti i kosovski predsednik Hašim Tači, ali da neće s njim imati bilateralni sastanak.\n"Idem oslobođen svake krivice i odgovornosti za ono što se dešava na Kosovu", rekao je Vučić.\nVučić je rekao da će se sastati s vršiocem dužnosti pomoćnika državnog sekretara SAD u Birou za evropske i evroazijske poslove Filipom Rikerom, kao i da će imati bilateralne susrete sa drugim zvaničnicima, ali ne i sa Tačijem, koji učestvuje na "Globsec-u".\nUkazao je da je tek nedavno na skupu u Tirani video Tačija sa kojim je imao žestoku raspravu i da u Bratislavu ne ide da se sastane s njim.\nRekao je da je ponašanje Srbije uvek konstruktivno i da želi da razgovara o kompromisnom rešenju kosovskog problema.\n"Ali kako da razgovaramo o rešavanju problema kada čujete da oni žele da formiraju Veliku Albaniju, da neće da formiraju ZSO, iako su to potpisali. Shvatite tada da ono što ima snagu međunarodno pravnih ugovora više ne važi. Na sve to je EU tako blago reagovala da niko nije ni primetio", objasnio je Vučić.\nKazao je da ne može reći da je ljut na EU oko Kosova i Metohije, ali razočaran zbog činjenice da već šest godina ne možemo da dobijemo ono što su Albanci potpisali.\n"Nema u politici šta da se ljutite, možete da budete nezadovoljni, razočarani. To što se ljutite nikome neće da pomogne", ukazao je on.\n"Neću da dozvolim nikada da oni povuku takse, a da posle od nas traže da priznamo Kosovo ili da učinimo neki gest, to slušam od Amerikanaca dugo i na to neću da pristanem i rekao sam im stotinu puta", rekao je Vučić na televiziji Prva.\nOn je naveo da će Ramuš Haradinaj pokušati danas da Angelu Merkel prevari tako što će da joj kaže da će da formira ZSO, u obliku nevladine organizacije, a da takse neće ni pomenuti.\n"To je njegova besmislena igra, zna da od toga nema ništa jer Srbija neće da pristane", rekao je Vučić i dodao da to zna i Merkel.\nIstiče da je, ipak, Nemačka priznala Kosovo i da je Kosovo njihovo čedo.\n"Postavlja se pitanje šta mi možemo da uradimo. Mi smo saterani u ugao, nemamo mnogo prostora, zato našu poziciju smatram veoma teškom, s jedne strane, a sa druge strane, nemate ni izbora, tako da nemate šta da se dvoumite", rekao je Vučić.\nIzbori u martu ili aprilu\nVučić je danas rekao da će parlamentarni, pokrajinski i lokalni izobori biti održani sledeće godine na proleće u martu ili aprilu. On je istakao da će izbori biti redovni.


Samit u Sloveniji: Integracija zemalja regiona treba da bude u fokusu EU | EurActiv Srbija\nSamit u Sloveniji: Integracija zemalja regiona treba da bude u fokusu EU\nProces reformi i približavanja svih zemalja jugoistoka Evrope treba da bude ubrzan i u stalnom fokusu Europske unije koju će integracija svih tih zemalja upotpuniti i ojačati, navodi se u deklaraciji sa samita Procesa Brdo-Brioni koju su predstavili predsednici Slovenije i Hrvatske, Borut Pahor i Kolinda Grabar Kitarović. Susret ministara bio je prilika da države regiona potvrde privrženost evropskom putu i reformskim procesima i predstave svoje predloge i ideje u pogledu dalje vizije odnosa sa EU.\nDeklaracija je usvojena 3. juna na Brdu kod Kranja, na plenarnom godišnjem zasedanju lidera jugoistočne Evrope - iz Slovenije, Hrvatske, Srbije, Bosne i Hercegovine, Kosova, Makedonije i Albanije koji su uključeni u slovenačko-hrvatsku inicijativu Proces Brdo-Brioni.\nNeophodno je nastaviti političku i privrednu saradnju, navodi se u deklaraciji.\nZemlje regiona pozivaju se da se suzdrže od "nacionalističke i zapaljive retorike" i da je izbegavaju u odnosima između država i u odnosima unutar država, dodaje se u tekstu i navodi da umesto toga treba "podstaći saradnju i dijalog".\nGost samita je bio nemački predsednik Frank-Valter Štajnmajer koji je rekao da Evropa mora ostati posvećena zapadnom Balkanu uprkos problemima koji uključuju obnavljanje napetosti proisteklih iz ratova devedesetih godina prošlog veka.\nNemački predsednik je rekao i da je rasprava na skupu pokazala da "prošlost nije potpuno prevaziđena" i upozorio da će sve što se desi u regionu, uticati na celu Evropu dodajući da "konflikt nije zaboravljen i da nasilje u regionu nije zaboravljeno".\nProces Brdo-Brioni pokrenule su Slovenija i Hrvatska 2013. godine, radi stabilizacije prilika i jačanja saradnje na Zapadnom Balkanu.\nNa samitu je učestvovao Aleksandar Vučić, kome je to prvo putovanje u inostranstvo od preuzimanja dužnosti predsednika Srbije.\nPredsednik Srbije izjavio je u Brdu kod Kranja da je razgovor koji je vodio sa kosovskim predsednikom Hašimom Tačijem bio jedan od najoštrijiih koje su vodili, ali da je bolje da se govori istina, razmenjuju teške i oštre reči u dijalogu nego na terenu.\n"Oštra diskusija je put ka smirivanju tenzija u regionu", rekao je predsednik Srbije novinarima u Brdu kod Kranja nakon plenarnog sastanka Procesa "Brdo - Brioni" i ocenio da je bolje je da se razgovara oštro nego da se sagovornici lažu.\nVučić je u rekao da je i makedonski predsednik Djorđe Ivanov bio oštar u razgovoru sa kosovskim predstavnicima ali i da su zajedno nedvosmisleno pokazali šta je istina u ponašanju ljudi iz Prištine i zagovaranju "velike Albanije".\nPredsednik Srbije je rekao da je razgovor sa Tačijem sa kojim se sastao skoro 70 puta, bio jedan od dva najteža i najoštrija koje su vodili.\nVučić je ocenio da je dobro što se zna da će biti potrebno mnogo truda da se uloži kako bi svi u Evropi i svetu razumeli poziciju Srbije.\nPredsednik Srbije je ocenio da je važno što su i drugi, uključujući i nemačkog predsednika Štajnmajera, mogli da čuju taj razgovor i argumente koje je izneo.\nVučić je rekao i da je tražio da Srbija konačno dobije "nešto ohrabrujuće sa nivoa EU, jer i Srbi i Makedonci kao u pretis loncu čekaju nešto dobro da dobiju kao rešenje".\nNa pitanje da li je razgovarano i o zajedničkom tržištu, Vučić je odgovorio da je i tu došlo do sukoba sa Tačijem koji je ocenio da je to ideja stvaranja mini Jugoslavije.\nVučić je rekao da je ideja zajedničkog tržišta da se u regionu izjednače poreske i carinske stope koliko god je to moguće, kako bi se omogućio najbrži mogući promet preko administrativne linije sa Kosovom i zemalja zapadnog Balkana i administrativnih linija na Kosovu.\n: EU o izjavi Rame: Političko uplitanje narušava susedske odnose\n: EU u više brzina, Balkanu zapećak ili poseban status


Svetska trgovinska organizacija - Blic Online\nVašington je razočaran zbog odluke Svetske trgovinske organizacije (STO) da Kina može uvesti sankcije na uvoz robe iz SAD u vrednosti do 3,6 milijardi dolara godišnje zbog anti-damping regulativa kojima su prekršena pravila te organizacije, izjavio je neimenovani američki zvaničnik.\nNemačka kancelarka Angela Merkel izjavila je danas da će odluka Svetske trgovinske organizacije (STO) da SAD mogu da uvedu carine na evropsku robu zbog ilegalnih subvencija koje je EU dala "Erbasu" predstavljati teret za proizvođača aviona.\nUprkos porastu elektronske trgovine, još uvek ne postoje globalna pravila\nUprkos naglom globalnom porastu elektronske trgovine, još uvek ne postoje multilateralna pravila u tom području.\nIndikator globalne trgovine NA NAJNIŽEM NIVOU u devet godina\nVodeći kvartalni indikator svetske robne razmene pao je na najniži nivo u poslednjih devet godina, što bi političare trebalo da upozori na oštro usporavanje ukoliko se trgovinske tenzije nastave, saopštila je danas Svetska trgovinska organizacija (STO).\nVlasti Venecuele podnele su žalbu Svetskoj trgovinskoj organizaciji (STO) zbog američkih sankcija, jer se, kako tvrde, zabranom putovanja za pojedince koji su stavljeni na "crnu listu" i trgovinskim ograničenjima krše propisi STO.\nEvropska unija okrivila je SAD za "duboku krizu" u kojoj se nalazi Svetska trgovinska organizacija.\nGlobalni trgovinski sistem u okviru Svetske trgovinske organizacije treba sačuvati, ali koraci Vašingtona to sprečavaju, rekao je šef ruske diplomatije Sergej Lavrov.\nTramp preti STO: Promenite se ili vas napuštamo\nAmerički predsednik Donald Tramp najavio je mogućnost povlačenja SAD iz Svetske trgovinske organizacije, prenosi "Raša Tudej".\nAmerika TUŽILA Rusiju\nSAD je pokrenula spor pred Svetskom trgovinskom organizacijom (STO) protiv Rusije zbog poreza na američku robu.\nTurska je danas pokrenula pred Svetskom trgovinskom organizacijom žalbeni postupak zbog dodatnih američkih tarifa na uvoz turskog čelika i aluminijuma, saopštila je danas STO.


Intelektualne elite su bile ključni činilac konstituisanja nacionalne svesti i ideologije političkog nacionalizma u Evropi 19. veka. Postoji mnoštvo dokaza za prvorazrednu ulogu intelektualaca, a pre svega istoričara, kako u generisanju tako i u diseminaciji nacionalističkih ideologija i doktrina mladih evropskih nacija. Njima je bio poveren uzvišeni zadatak da kreiraju, utemeljuju i učvršćuju imaginativno osećanje istorijskog zajedništva određene etničke skupine. Legitimacijska osnova na kojoj su oni vršili nacionalnu homogenizaciju bila je prošlost, koja je upotrebljavana, modifikovana u slavni, epski i herojski narativ o neprolaznosti i veličini vlastitog etnikuma. Način na koji je istorija (re)konstruisala nacionalnu prošlost imao je lako prepoznatljivu političko-ideološku funkciju u procesu stvaranja i snažnog samopotvrđivanja nacionalnih država. Prošlost koje se trebalo sećati je veličala, glorifikovala i smeštala u večnost vlastitu naciju, jer je istoriografija zamišljana i razvijana kao instrument evropskih nacionalizama, tj. kao objekat nacionalističkih ideologija. Upravo zbog toga je slavni istoričar Erik Hobsbaum napisao da nacionalizam zahteva suviše mnogo verovanja u ono što očigledno nije tako. Ipak, dominantni tokovi evropskih istoriografija i ostalih humanističkih disciplina uglavnom su se emancipovali od teškog bremena utilitarizacije nauke u nacionalističko-političke svrhe. Ali u perifernim i nerazvijenim društvima, kakva su balkanska, istoriografija se do danas nije oslobodila te svoje pragmatične funkcije izgrađivanja i homogenizacije nacionalnog identiteta i rasprostiranja ideologije nacionalizma.\nImajući sve to u vidu, postavlja se pitanje: Kako se društvima Zapadnog Balkana dogodilo da ratni zločinci i masovne ubice postanu žrtve i/ili heroji? Koja je to politička klima uslovila da umesto u ratu počinjenih masovnih zločina, za dominantne tokove srpskih intelektualnih i političkih elita, predmet osude, stigme i moralne diskreditacije budu institucije domaće ili međunarodne i pojedinci koji se zalažu za kažnjavanje krivaca? Kako su umesto podstrekača i počinilaca zločina izopšteni oni koji se bave dekonstrukcijom metoda nasilja i zločina, kao sredstava u postizanju nacionalističkih ciljeva?! Istoriografija u Srbiji još nije završila „svoj“ Drugi svetski rat. On je poprište revizija, rehabilitacija, relativizacija prošlosti u utilitarno političke i nacionalističke svrhe. Ali poslednjih godina središnja tačka interpretativnog bojišta postaju ratovi koje je Srbija povela protiv svojih suseda tokom procesa disolucije jugoslovenske države u poslednjoj deceniji 20. veka.\nIstorijski revizionizam samo je jedan od aspekata nacionalističke ideologije – jedan od nosećih stubova, jer prošlost ili slika o njoj pruža legitimacijsku osnovu za savremenost. Godine 1993, u jeku ratova koji su povedeni da bi se na razvalinama Jugoslavije ostvarile davnašnje zavetne misli i velikodržavne ambicije, Srpska akademija nauka i umetnosti privela je kraju i objavila svoj kapitalni projekat Sto najznamenitijih Srba. Dosledni svojoj ideološkoj orijentaciji i političkoj koncepciji, urednici zbornika su pod sramnim izgovorom iz knjige isključili oslobodioca Beograda, utemeljitelja jugoslovenske diplomatije i potpredsednika države Koču Popovića, a uvrstili nekritičku biografiju fašističkog predsednika okupacione vlade Milana Nedića. U ideološki jasno profilisanoj koncepciji i sadržini koja je trebalo da pokaže „postojanje“ i mnogovekovnu nepromenjivost tzv. nacionalnog bića nalazi se i mitologizovana biografija episkopa Srpske pravoslavne crkve Nikolaja Velimirovića, koji će deceniju kasnije biti proglašen za sveca. U hagiografskom štivu, neopterećenom racionalnim znanjima o prošlosti i oslobođenom kritičke misli, Nikolaja Velimirovića se glorifikuje i zbog činjenice da se, prema vlastitim rečima, do kraja života molio za Dražu Mihailovića, Milana Nedića i Dimitrija Ljotića: „Iz lične prepiske vladičine se vidi da se on do kraja života molio za Dražu, Milana i Dimitrija“, kako je sam govorio. I upravo se u navedenom kratkom i ne posebno kompleksnom citatu kristališu sve ključne tačke politike istorijskog revizionizma u Srbiji, kao jednog od aspekata ideologije nacionalizma. Trojica predstavnika kolaboracije navedena su rame uz rame; rečenica je pripadala desničarskom i antisemitskom vladici oko čije ličnosti je postignut nacionalni konsenzus na samom početku epohe ratova, devedesetih godina 20. veka; pozitivna konotacija Velimirovića i njegove rečenice se nalazi u knjizi koju su stvarali akademici SANU i vladike Srpske pravoslavne crkve; zbornik je izašao u jeku oružanih sukoba u Hrvatskoj i Bosni i Hercegovini; sve aktere – one za koje se moli, onaj koji se moli, kao i oni koji ga veličaju zbog te molitve – spajali su radikalni antikomunizam, antijugoslovenstvo, antizapadnjaštvo, protežiranje kolaboracije i agresivni nacionalizam, emaniran kroz ratnu politiku čijoj svrsi je trebalo da posluži i navedeni zbornik. Zbog svega toga u citiranoj rečenici otkriva se nepromenjiva crta nacionalističke temporalnosti, spoj predaka i potomaka, bitke koju su mrtvi započeli a živi dužni da nastave – idejni i personalni kontinuitet ideološke koncepcije koja je prožela sve segmente društva u pokušaju da njeni ciljevi postanu večni i bezalternativni. Nauka je ustupila mesto mitskoj iracionalnosti. Nasilje nad istorijskom naukom je normalizovano. Istorijski revizionizam devedesetih godina je trijumfovao. Nacionalizam je dobio svoju ideološku platformu.\nVišestruke su veze između političke legitimnosti i kulture sećanja. U vreme tranzicionih dvehiljaditih godina u srpskom društvu pod uticajem dominantne nacionalističke ideologije pojmovi i istorijski fenomeni se nisu poznavali, ignorisano je njihovo izučavanje, ali su se samopodrazumevali. Zbog toga su i fenomeni fašizma i antifašizma bili banalizovani i ispražnjeni od svakog realnog smisla i sadržaja. U takvim okolnostima je bilo moguće manipulisati njima u težnji za konstruisanjem novog identiteta i „nove“ istorije u kojoj su se, nasuprot stvarnoj, istraženoj i naučno verifikovanoj slici prošlosti, pojavili: „dva antifašistička pokreta“, „nacionalni antifašizam“ četnika, „patriotska vlada“ Milana Nedića, „skrupulozni hrišćanin“ Ljotić itd. Ipak, ne treba imati iluziju: nije nacionalizam rehabilitovao četničke kolaboracioniste zbog istorijske pravde ili istine, još manje zbog samih četnika i njihovog komandanta, već prevashodno zbog toga da bi njihova ideologija nastavila da živi. Jer kada Draža Mihailović u Instrukciji svojim komandantima Đorđu Lašiću i Pavlu Đurišiću (20. decembar 1941) piše: „stvoriti Veliku Srbiju“; „čišćenje državne teritorije od svih narodnih manjina i nenacionalnih elemenata“; „čišćenje Sandžaka od muslimanskog življa i Bosne od muslimanskog i hrvatskog življa“ itd. teško da ima nekoga ko ne prepoznaje neprekinuti idejni kontinuitet izražen kroz nepromenjene ciljeve te ideologije do savremenosti, sve do ratova 1991‒1999. godine. Imajući to u vidu, istorijski revizionizam je od devedesetih do danas jedna od ključnih platformi za desničarski nacional-populizam i legitimisanje nasilja kao modela delovanja nezanemarljivih slojeva društva.\nMeđutim, i navedeni trendovi se radikalizuju. Povratkom ratnih protagonista na vlast u Srbiji (2012) i posebno agresivno od 2015. i godišnjice genocida u Srebrenici tema Drugog svetskog rata za srpsku javnost prelazi u drugi plan i novo istorijsko bojište postaju interpretacije ratova 1990-ih godina. Sinhrono sa tim, atrofirani pravni sistem Srbije kapitulirao je u postupcima procesuiranja zločina počinjenih tokom navedenih ratova, zbog čega ni istoriografija ni sveukupni javni diskurs nemaju uporišnu tačku i nužan vrednosni okvir za nove ili drugačije interpretacije. Još je upitnija politička volja koja je nužna da bi se ti nalazi trajno ugradili u javni diskurs i onemogućili negiranje zločina. Sve što je u regionu do sada objavljeno, a to nije malo, u Srbiji se podvrgava sistematskom negiranju ili ignorisanju. Objavljena je knjiga Stradanje djece Sarajeva, bilansiran je čitav rat u BiH putem Bosanske knjige mrtvih. U Beogradu je još 2011. objavljena i promovisana Kosovska knjiga pamćenja. Činjenice su poznate, uglavnom istražene, ali u ovdašnjoj javnosti kao i istoriografiji potpuno prećutane.\nStanje u regionu Zapadnog Balkana, zbog vakuuma koji su svojim povlačenjem ostavile SAD, delom i EU, kompleksnije je nego ikada od završetka ratova 1990-ih godina. U Srbiji se vrši veliki napor u cilju izgradnje novog, homogenog srpskog identiteta, odnosno jačanja ekspanzivnog nacionalizma na čijem udaru se nalaze, pre svega, Crna Gora, Kosovo, Bosna i Hercegovina, čija se državnost tumači kao privremena i provizorna. Zbog toga srpske intelektualne i političke elite osnažuju i podstiču revizionističke i revanšističke težnje u regionu, a u tim naporima istoriografija igra veoma angažovanu ulogu. Propagandne istorijske interpretacije ratnih zbivanja (1941‒1945. i 1991‒1999) u Srbiji su značajan deo svojih ciljeva već ispunile, ako ne do kraja konstituisanim homogenim srpskim identitetom u regionu, onda nesumnjivom činjenicom da je svaki pokušaj racionalne i na dokumentarnoj osnovi zasnovane interpretacije jugoslovenske istorije u 20. veku relativizovan i a priori osporen kao antisrpski. Zbog toga će borba za interpretaciju ratova iz 1990-ih godina biti, rečima velikana francuske nove istorije Lisjena Fevra, borba za istoriju, borba za racionalno i kritičko mišljenje u društvu, koje jedino može napraviti diskontinuitet prema politici i praksi velikodržavlja, ekspanzionizma, etničkog čišćenja, nasilja i genocida na postjugoslovenskom prostoru.\nMilivoj Bešlin je istoričar, naučni saradnik Instituta za filozofiju i društvenu teoriju Univerziteta u Beogradu i angažovan na Filozofskom fakultetu Univerziteta Crne Gore.


Inzko se sastao sa državnim sekretarom Finske Peterom Stenlundom | Office of the High Representative\nInzko se sastao sa državnim sekretarom Finske Peterom Stenlundom\nVisoki predstavnik je danas primio finsku delegaciju na čelu sa državnim sekretarom Peterom Stenlundom. Ovu priliku je iskoristio da informira finsku delegaciju o trenutnoj političkoj i ekonomskoj situaciji u BiH. “Mora se i dalje održavati fokus na programima pristupa u EU i NATO i u tu svrhu se reforme moraju ubrzati. Ja sam čvrsto uvjeren da članstvo Bosne i Hercegovine u EU nema alternativu. U tom pogledu, pozdravljam novu strategiju EU za Zapadni Balkan, kojom je ponovo potvrđena privrženost Evropske unije ovom regionu i BiH”.\nVisoki predstavnik je također ukratko predočio i izazove koji stoje pred ovom zemljom. On je, između ostalog, naglasio i potrebu da se postigne sporazum o izbornoj reformi, koja je potrebna za nesmetano provođenje izbora u 2018. godini i nesmetanu primjenu izbornih rezultata. “Međunarodna zajednica ima jedinstven stav da akteri u BiH treba da odustanu od maksimalističkih stavova i da se u dobroj vjeri angažiraju na pronalasku kompromisnog rješenja. OHR je spreman pružiti pomoć i nudi svoju tehničku i pravnu ekspertizu kao podršku posredničkim naporima koje predvode EU i SAD”.\nInzko je također naglasio da je vladavina prava još jedno ključno pitanje gdje BiH treba da načini napredak. Uz borbu protiv korupcije, to je od suštinskog značaja za političku stabilnost i ekonomski razvoj koji su BiH krajnje potrebni. “OHR i šira međunarodna zajednica i dalje ostaju privrženi Bosni i Hercegovini i nastavit će pružati podršku stabilnosti i demokratskom napretku na njenom evroatlantskom putu”, rekao je visoki predstavnik. On je zahvalio finskoj delegaciji na njihovom zanimanju za situaciju u Bosni i Hercegovini.


Investiranje u Mrežnom Marketingu\nKako na pravi način investirati u mrežnom marketingu i dobiti bolje rezultate? U ovom kratkom video otkriću vam kako da zadržite vaše nove saradnike i zajednosa njima pravite bolje rezultate. Za razliku od mnogih marketara vi ne morate da vršite pritisak na nove saradnike. Sve što treba da uradite je da podelite sa njma ovu jednostavnu taktiku, koju i sami treba da praktikujete, i dobićete više nego dobre rezultate.\nKako prihvatiti odbijanje u online biznisu i izvući korist iz toga?\nKada neko odbije vašu poslovnu ponudu, bilo putem interneta ili uživo (offline) i navede neki razlog koji vam se učini nedovoljan ili pak neiskren, nikada nemojte insistirati na tome da ponovo razmisli ili još gore davati mu neke dodatne argumente.\nMorate razumeti da nismo svi isti i ne shvatamo stvari na istom nivou. Neko nije razumeo i uvideo šansu koju mu se pruža a nekome jednostavno nije pravi trenutak.\nPrvi koraci u OnLine Biznisu sa Mladenom Stojanovićem\nU današnjoj Srbiji , zemlji velike nezaposlenosti, sve češći su slučajevi mladih preduzetnika, koji su ne čekajući neko "bolje sutra" uplovili u vode Internet Poslovanja.\nMeđu njima je i Mladen Stojanović, uspešan bloger i stručnjak za Internet Marketing.\nKategorija: Network Marketing, Podcast, Priče o uspehu,\nKako ubediti Blogere da podele vaš rad sa njihovim čitaocima?\nKao što ste mogli videti iz prošlog posta, da bi ste ubedili nekoga da uradi nešto za vas morate mu pružiti neki podsticaj. Ali kako bi ovo moglo da se upotrebi da "zavedete" ljude da podele vaš rad sa njihovim čitaocima? Evo šta je potrebno da znate da bi neko podelio vaš link na svom blogu.


Konferencija „Modaliteti podrške razvoju preduzetništva i inovacija na Cetinju”\nBy BSCBAR, 09.04.2015 09:30\nBSC Bar je u saradnji sa Prijestonicom Cetinje organizovao konferenciju „Modaliteti podrške razvoju preduzetništva i inovacija na Cetinju”. Konferencija je održana 16. aprila 2015. godine u terminu od 11 - 13 časova u Sali Skupštine Prijestonice.\nCilj konferencije bio je razmatranje stanja i perspektiva razvoja preduzetništva na Cetinju, sa posebnim naglaskom na omladinsko i žensko preduzetništvo. Na konferenciji se govorilo o modelima finansijske podrške biznisa, postojećim programima Investiciono-razvojnog fonda, Direkcije za razvoj malih i srednjih preduzeća i Evropske banke za obnovu i razvoj, kao i o mogućnostima uspostavljanja kreditnog fonda za podršku omladinskog preduzetništva na Cetinju.\nNa konferenciji je premijerno prikazan film 'Preduzetnički poduhvati' pripremljen u sklopu istoimenog projekta koji je implementirao BSC Bar, a podržala Ambasada SAD-a u Podgorici. Film je realizovan od strane produkcije NVO Bubulj, u režiji Dejana Senića i Aleksandre Bojić.\nFilm se nalazi na sljedećem linku https://www.youtube.com/watch?v=lnCTYXju-lE


EK: Kreditni rejting BiH mogao bi se dodatno pogoršati\nKreditni rejting Bosne i Hercegovine mogao bi se dodatno pogoršati ako uskoro ne dođe do nastavka aranžmana sa Međunarodnim monetarnim fondom (MMF), navedeno je u Ekonomskom izvještaju o napretku koji je sačinila Evropska komisija (EK) za Zapadni Balkan i Tursku, u dijelu koji se odnosi na BiH.\nU izvještaju se ističe da je trenutni rejting Bosne i Hercegovine "B" sa stabilnim izgledima, prema ocjeni Agencije Standard & Poor's, te upozorava da bi se to u slučaju nerealizacije aranžmana moglo pogoršati, pišu današnje Nezavisne novine, prenosi Srna.\n"Dalja kašnjenja u ispunjavanju uslova za isplatu naredne tranše MMF-a mogla bi pogoršati procjenu agencije za BiH", navedeno je u izvještaju.\nIzvršni direktor Udruženja ekonomista SVOT Saša Grabovac saglasan je sa ocjenom Evropske komisije da bi moglo doći do pada rejtinga ako ne prođe druga tranša produženog aranžmana s MMF-om.\n"Čak ni kritičari aranžmana ne poriču da samo potpisivanje garantuje određenu stabilnost koja posljedično dovodi do poboljšanja kreditnog rejtinga", rekao je Grabovac.\nU Evropskoj komisiji upozoravaju i da su tri najveća strana kreditora BiH Svjetska banka, koja drži 22 odsto ukupnog duga u stranoj valuti, zatim Evropska investiciona banka, koja ima 19 procenata, te MMF sa 12 odsto ukupnog stranog javnog duga Bosne i Hercegovine.


CIA: Raspad SFRJ je isplaniran do najsitnijih detalja\nCIA: Raspad SFRJ je isplaniran do najsitnijih detalja\nCentralna obaveštajna agencija SAD (CIA) 18. oktobra 1990. godine sačinila je tajnu informaciju u kojoj su najavljeni definitivni raspad SFR Jugoslavije i krvavi sukobi na njenoj teritoriji.\n„Otcepljenjem Slovenije i Hrvatske Jugoslavija će prestati da funkcioniše kao federalna država u roku od godine i verovatno će se raspasti u roku od dve godine. Ekonomska reforma neće spriječiti raspad“, navedeno je u dokumentu CIA sa kojeg je nedavno skinuta oznaka „poverljivo“.\nCIA je američku administraciju obavestila da će Srbija blokirati pokušaj Slovenaca i Hrvata da od Jugoslavije formiraju konfederaciju i da će to uz rastući nacionalizam prouzrokovati raspad zemlje.\n„Teško da će doći do rata među republikama, ali ozbiljni konflikti među zajednicama će pratiti raspad Jugoslavije i biće nastavljeni i posle njenog raspada. Nasilje će biti žestoko i dugotrajno“, napisali su agenti CIA navodeći da će „usled srpske represije doći i do vojne pobune Albanaca na Kosovu i da će ih podržati albanska manjina u Crnoj Gori i Makedoniji, što će te republike zbližiti sa Srbijom“.\nCIA je navela da BiH predstavlja najveću pretnju za prerastanje fundamentalnih etničkih podela u Jugoslaviji između Srba i Hrvata u nasilje velikog obima među zajednicama.\n„Etnički miks ove republike – muslimani više od 40 odsto, Srbi 32 odsto i Hrvati 18 odsto ukupnog stanovništva – uvek je bio potencijalno opasan. Izbori u novembru će povećati potencijal za intervenciju Srbije i Hrvatske“, napisali su agenti CIA.\nU informaciji je navedeno da SAD i njeni evropski saveznici mogu malo toga uraditi da očuvaju jedinstvo Jugoslavije.\nslobodan cvetic says:\nSVAKO ZLO SE VRACA, NECEKA NJIH NISTA DOBRO


Bez obzira na nestašicu čipova Toyota ostvarila finansijski rekordno tromesečje - Vrele gume\nnov. 06, 2021 u 8:55 am\nBez obzira na nestašicu čipova Toyota ostvarila finansijski rekordno tromesečje\n6 novembra, 2021 nema komentarajapanska vozilanestašica čipovanestašica poluprovodnikaProizvodnja automobila\nToyota je podigla prognoze za finansijsku 2021/2022., prijavljujući sjajan profit uprkos ozbiljnim problemima u lancu snabdevanja.\nJapanska firma je ostvarila porast neto dobiti od 33 odsto, na 626,6 milijardi jena (4,8 milijardi evra) za tromesečni period između jula i septembra, što je rekordno visoka vrednost za fiskalni drugi kvartal. Kompanija je takođe zabeležila rekordnu dobit iz poslovanja od 749,9 milijardi jena (5,73 milijarde evra), što je značajan skok u odnosu na isti period prošle godine (3,86 milijardi evra).\nNajveći proizvođač automobila na svetu je bio prisiljen da ove godine značajno smanji plasman vozila zbog nestašice poluprovodnika, što ograničava opšti oporavak industrije od pandemije koronavirusa.\nUprkos nestašici, Toyota je zabeležila profitnu maržu od 9,9 odsto, podigavši godišnju prognozu na gotovo rekordan nivo, uz optimizam podstaknut pozitivnim deviznim kursom i strožom kontrolom troškova.\nPrihod je porastao 11,4 odsto na 7,55 biliona jena (58,19 milijardi evra), uprkos padu prodaje od 0,5 odsto na globalnom planu. Kompanija je proizvodnju skresala na ispod devet miliona jedinica, s tim što se očekuje da će šest od 28 proizvodnih linija stopirati aktivnosti u novembru.\nToyota je takođe godišnju prognozu dobiti iz poslovanja podigla na 12 odsto, na 21.5 milijardi evra, dok predviđanja za neto dobit iznose 18,93 milijarde evra. Predviđa se da će prihodi dostići 30 biliona jena (231,6 milijardi evra), što je neznatno manje od rekordne fiskalne godine (mart 2019.) kada je zabeležen total od 30,2 biliona jena.\n„Obim proizvodnje je opao na globalnom planu, ali naši snabdevači, fabrike i prodavci, učinili su velike napore da proizvedemo što je moguće više automobila“, rekao je Kenta Kon, finansijski direktor Toyote, koji je naveo bolji menadžment zaliha, bolju kontrolu troškova i poboljšanu cenovnu politiku, kao glavne faktore zaslužne za održavanje visokog nivoa.\n„Međutim, u poređenju s prošlim nivoima, mada postoji izvestan rizik smanjenja proizvodnje, oporavak je značajan. Čak i ako naše fabrike budu radile punim kapacitetom od decembra, biće teško dostići proizvodne ciljeve, ali ćemo se potruditi da to postignemo“, rekao je Kon.\nProblemi u lancu proizvodnje se i dalje očekuju, tako da izvesna doza nesigurnosti postoji. Ipak, Toyota smatra da postoje znaci oporavka industrije.\nTagovijapanska vozilanestašica čipovanestašica poluprovodnikaProizvodnja automobila


Biber: Zapadni Balkan možda izgubi Austriju kao partnera - European Western Balkans\nAutor EWB 16. 10. 2017. 16. 10. 2017.\nBEOGRAD – Rezultat austrijskih izbora nije baš iznenađenje, a partija ministra spoljnih poslova Austrije Sebastijana Kurca Narodna partija (OVP) izgleda naginje prema koaliciji sa ultra desničarskom Slobodarskom partijom (FPO), rekao je profesor Univerziteta u Gracu i član Savetodavne grupe za javne politike Balkan u Evropi (BiEPAG) Florijan Biber za European Western Balkans.\nČlanak u celosti na engleskom jeziku možete pročitati ovde.\nŠto se tiče politike proširenja Evropske unije na Zapadni Balkan, Biber kaže da je važno razumeti da su i Sebastijan Kurc i Slobodarska partija više zainteresovani za unutrašnju politiku i problem migracije.\n“Kurc, koji je bio ministar spoljnih poslova, bio je veoma zainteresovan za Zapadni Balkan, ali nakon prvobitnog opšteg interesa, fokusirao se na unutrašnju politiku koja u suštini za cilj ima zatvaranje migrantskih ruta i korišćenje Zapadnog Balkana za postizanje tog konkretnog cilja”, navodi Biber.\nOn smatra da se isto može očekivati i od Slobodarske partije.\n“Očekuje se da će Slobodarska partija pratiti sličnu politiku i da će sve reforme u vezi stabilnosti podrediti sprečavanju ulaska migranata u Austriju”, navodi Biber.\nPodrška Slobodarske partije za nezavisnost Republike Srpske i protivljenje nezavisnosti Kosova mogli da se pokažu kao razorni za Zapadni Balkan, ukoliko se neko iz redova te stranke nađe na mestu ministra spoljnih poslova.\n“Imali bi razorniju politiku, jer pre svega, više su protiv migracija od Kurca, a takođe su otvoreno podržali secesiju Republike Srpske i usprotivili se nezavisnosti Kosova. Malo je verovatno da bi ovo sledili kao spoljnu politiku Austrije, ali to bi svakako donelo nevolju na Zapadni Balkan”, rekao je Biber.\nČak i najverovatniji scenario, da se Austrija više okrene unutrašnjoj politici, imaće uticaja na proširenje.\n“Austrija koja se više osvrće na unutrašnju politiku, Austrija koja će biti fokusirana na spoljnu politiku kao proširenje svojih domaćih antiimigracionih politika, značilo bi da će Austrija nastaviti da podržava proširenje, međutim, to bi bilo iz sebičnih razloga a ne zbog reforme. U tom smislu, mogli bismo da kažemo da će Zapadni Balkan izgubiti partnera orijentisanog prema reformama u Evropskoj uniji”, zaključuje Biber za EWB.\nOn kaže da i glasači Kurca i glasači Slobodarske partije očekuju saradnju i sve ukazuje pre novoj koaliciji, koja takođe ima većinu u novom parlamentu i to je veoma jasno, bez obzira kakav će biti finalni rezultat.\nPrema njegovim rečima, ovo je drugi put da konzervativci formiraju koaliciju sa ultradesničarskom Slobodarskom partijom, prethodni put se to desilo 1999. godine. Međutim, Biber ukazuje na to da je tada podrška za ultradesničare i konzervativce bila kud i kamo jednaka, dok su danas konzervativci očigledno jači, što im daje bolju poziciju za pregovaranje.\nBiber smatra da je Slobodarska partija više zainteresovana za unutrašnje politike.\n“Kancelar će biti Sebastijan Kurc, Slobodarsku partija će biti dobro predstavljenja i njihov fokus će biti na domaćim politikama, tako da možete da očekujete da će se Slobodarska partija fokusirati na unutrašnjost. Njihova politika je antiimigraciona, tako da će ključno ministarstvo biti Ministarstvo unutrašnjih poslova”, navodi Biber za “EWB”.\nJedan od najvećih problema biće izbor novog ministra za spoljne poslove, što tradicionalno pripada manjem koalicionom partneru, ali Biber smatra da to neće biti slučaj.\n“Ne čini mi se verovatno, iz dva razloga. Pre svega, konzervativci su oduvek kontrolisali Ministarstvo spoljnih poslova, stoga mi se ne čini da će to ispustiti. Drugo, Slobodarska partija je loš međunarodni partner, tako da smatram da je verovatno da će Kurc insistirati na tome da ministar spoljnih poslova ne bude iz redova Slobodarske partije, što bi donelo poteškoće Austriji, a pogotovo ako se uzme u obzir to da će Austrija sledeće godine biti na čelu predsedništva Saveta Evropske unije”, rekao je Biber za “EWB”.\nOn smatra da postoje određene ličnosti kao što je bivši predsednički kandidat Norbert Hofer iz redova Slobodarske partije koji bi mogli da postanu sledeći ministar spoljnih poslova. Biber takođe naglašava da postoji i mogućnost da će novi minstar spoljnih poslova biti “neutralna” figura.\nAustrijaFlorijan BiberRepublika SrpskaSebastijan KurcSrbijaZapadni Balkan


Sindikati policije sa protesta poručili da su prepušteni sami sebi – TVSA.BA\nUtorak, 28 Juna, 2022 4:54\nNaslovna/Vijesti/Bosna i Hercegovina/Sindikati policije sa protesta poručili da su prepušteni sami sebi\nSrijeda, 17 Marta 2021, 16:15\nU Sarajevu je u srijedu održan protest uposlenika u državnim policijskim agencijama nezadovoljnih zbog neusvajanja Zakona o budžetu institucija BiH, kojim je između ostalog bilo predviđeno i vraćanje osnovice za obračun plata. Predstavnici sindikata poručili su kako su pripadnici policijskih agencija prepušteni sami sebi.\nPredstavnici zajedničkog i pojedinačnih sindikata Direkcije za koordinaciju policijskih tijela, Granične policije i Agencije za istragu i zaštitu (SIPA) okupili su se ispred zgrade Parlamentarne skupštine Bosne i Hercegovine, gdje su iskazali nezadovljstvo zbog odnosa države prema službenicima policijskih agencija.\nDragan Krvavac, predsjednik Saveza sindikata policijskih organa u BiH, ističe kako se već 13 godina osjećaju diskriminiranim, te kaže kako ima osjećaj da niko na državnom nivou pripadnike policijskih agencija ne doživljava kako bi trebao i da se osjećaju prepušteni sami sebi.\n“Država nikada nije imala sluha za policijske organe na nivou BiH. Očito da neko želi da ove državne institucije uopće i ne postoje”, podvukao je Krvavac.\nKrvavac je istakao da plata graničnog policajca iznosi 666 konvertibilnih maraka (KM), što sa dodatkom iznosi oko 890 KM, što je poražavajuće s obzirom na činjenicu da se službenici granične policije u vrlo teškim vremenskim i uvjetima pandemije koronavirusa bore i protiv ilegalnih migracija. Veliki je problem također i što već godinama službenicima nije riješen problem uniforme.\nVlada KS: Obustava godišnjih odmora u javnim i privatnim zdravstvenim ustanovama


Registrovan novi slučaj, rezultati ponovljenih testiranja negativni - Volim Danilovgrad\nRegistrovan novi slučaj, rezultati ponovljenih testiranja negativni\nOn: 20 маја, 2020\nInstitut za javno zdravlje među obrađenim uzorcima uzetim tokom jučerašnjeg dana, utvrdili su jedan pozitivni nalaz koji se vodi kao importovan slučaj.\nKako je pojašnjeno iz IJZ, rezultati ponovljenih testiranja su bili negativni.\n“Riječ o stranom državljaninu koji je učestvovao u prometu roba. Prvo testiranje je pokazalo da je importovani slučaj pozitivan, a naknadna testiranja da je negativan. S obzirom na specifičnost slučaja i dalje se radi na klasifikaciji slučaja”, saopšteno je iz IJZ.\nU prvom obraćanju su saopštili da se najvjerovatnije radilo o infekciji koja je bila u završnoj fazi, sa relativno malim brojem virusnih kopija čime je potencijalna zaraznost pacijenta minimalna.\n“Zbog prisutnog, iako objektivno malog epidemiološkog rizika, osobe koje su bile u kontaktu sa oboljelim su identifikovane i preventivno smještane u samoizolaciju. Njihovo stanje uz periodično uzorkovanje će se pratiti u narednim danima dok se dalje epidemiološko istraživanje nastavlja”, navodi se u saopštenju.\nDodaju da je od poslednjeg presjeka laboratorije Instituta za javno zdravlje Crne Gore završio analizu 164 uzoraka.\n“Na osnovu rezultata utvrđeno je da su se opravila dva slučaja tako da je broj trenutno oboljelih jedan i to u Gusinju. Od početka dešavanja registrovane su ukupno 324 oboljele osobe dok je oporavljenih 314”, navodi se u saopštenju.\nIncident u Spužu: Nakon svađe pucao na okupljene\nPodgorica poklanja još jedno dječje igralište Danilovgradu\nNKT – Najstroža kontrola poštovanja mjera, a ne nove restrikcije\nDanas registrovano 212 slučajeva zaraze koronavirusom\nTelekom je sedmi put raspisao konkurs „Za svako dobro“\nNacionalno koordinaciono tijelo za zarazne bolesti (NKT) danas je na sjednici kojom je predsjedavao…


Čubrilović: Posebna sjednica - odgovor na deklaracije bošnjačkih stranaka\nCiljevi deklaracije su za Srbe uznemirujući\nPredsjednik Narodne skupštine Republike Srpske Nedeljko Čubrilović rekao je da će posebna sjednica, čije održavanje očekuje u prvoj polovini novembra, pokazati stepen jedinstva o programskoj deklaraciji SDA i predstavljati odgovor na razne deklaracije čije donošenje u kontinuitetu najavljuju bošnjačke političke stranke, a čiji ciljevi su za Srbe uznemirujući.\n"Treba da se reaguje na deklaracije čije donošenje u kontinuitetu najavljuju bošnjačke političke stranke, prije svega SDA. Srbi u BiH se ne osjećaju ugodno kada čuju najave sa takvim ciljevima", rekao je Čubrilović za BH radio.\nOn očekuje da bi posebna sjednica Narodne skupštine Srpske mogla da bude održana u prvoj polovini novembra, ali da do sada nema zvaničnog zahtjeva za njeno održavanje, i dodaje da će skupštinski Kolegijum, kada dobije zahtjev, razmotriti datum.\nOdgovarajući na pitanje da li bi rasprava u Narodnoj skupštini mogla da utiče i na deblokadu procesa formiranja vlasti na nivou BiH, Čubrilović je rekao da neće uticati ni pozitivno niti negativno, ali da deblokada treba da se desi jer je sramota da poslije godinu dana od izbora nije formiran Savjet ministara.\nOn je istakao da Republika Srpska i u takvoj situaciji može da funkcioniše, ali je šteta što ne može da iskoristi dodatne mogućnosti i realizuje kreditne linije kao podršku infrastrukturnim projektima BiH.\nČubrilović je naglasio da su za blokadu najodgovornije političke stranke, a ne pojedinci, i ukazao da bi sve riješile izmjene Izbornog zakona.\nOn je naveo da se u nekim zemljama ako vlast ne bude formirana u roku od 60 dana ili šest mjeseci ide u nove izbore, dok u BiH to zakonom nije predviđeno.


Zanimljivosti Archives - SDPlus\n29/03/2019 29/03/2019 sdplus.rs\nLetnje računanje vremena u Evropi počeće rano ujutru u nedelju, 31. marta, pomeranjem kazaljki na časovnicima za jedan čas unapred. U 02.00 časa, u noći izmedu subote i nedelje, kazaljke na časovnicima treba pomeriti jedan čas unapred, na 03.00 časa, saopštila je Direkcija za mere i dragocene metale. Prelazak na letnje i zimsko računanje vremena prvi put je zabeleženo 1916. godine u zemljama na severu Evrope radi uštede energije, jer se period dnevnog svetla sa ranih jutarnjih sati premešta na večernje. Letnje računanje vremena u bivšoj Jugoslaviji uvedeno je 27.…\nU PETAK SU MLADENCI, PRAZNIK MLADIH BRAČNIH PAROVA\n21/03/2019 21/03/2019 sdplus.rs\nSpomen na Sevastijske velikomučenike obeležava se u vreme prolećne ravnodnevice i buđenja proleća, a mladi bračni parovi, na prenosan način, treba da dobiju snagu i energiju vremena koje dolazi, kažu etnografi. Srpska pravoslavna crkva i njeni vernici na dan 22. marta slave Svetih 40 mučenika. Ovaj praznik u narodu je poznat kao Mladenci, jer su stradalnici bili mladići. Praznik mladih bračnih parova uvek se obeležava u vreme Vaskršnjeg posta. Međutim, kada Mladenci padnu u Čistu sedmicu, pravilo je da se pomeri u Vikend pre. Proslavljanje Mladenaca kao praznika mladih bračnih…\nSREĆNO VAM PROLEĆE\nPrema obaveštenju Astronomskog društva “Ruđer Bošković”, proleće će u Srbiji zvanično početi večeras u 22 sata i 58 minuta. U isto vreme za stanovnike na južnoj zemljinoj polulopti počinje jesen. U saopštenju se takođe podseća da će se u noći između subote i nedelje, 30. i 31. marta preći na letnje računanje vremena, kada kazaljuku treba pomeriti jedan sat unapred.\nNaime pun mesec će večeras biti najveći i najsvetliji u 2019. godini, jer će se nalaziti na tački koja je najbliža Zemlji, odnosno na oko 356.800 kilometara. Februarski pun mesec tradicionalno je poznat kao “snežni ili gladni mesec”, jer se tokom njega često mogu videti najsnažnije snežne padavine, a dolazi pred kraj zime kada se oskudeva hranom (zbog toga – gladni).Mesec će najbliži Zemlji biti u 9.06 iznad Velike Britanije. To je drugi supermesec ove godine, posle “krvavog vučjeg Meseca” 21. januara. Supermesec se čini 14 odsto veći i 30…\nPlaninarski klub Čelik, ovog vikenda, imao je značajnu akciju, uspon na Rtanj. Reč je o učešću u tradicionalnoj akciji, akciji koju planinari posebno vole i cene. Vole je i cene, zbog izazova, da se ova mitska planina savlada u zimskim uslovima, ali i da se opuste posle obimnog uzimanja hrane u prethodnim praznicima. Planinarska akcija:’’36. Božićni uspon na Rtanj”, održana je 12.01.2019.god., u organizaciji OPSD ”Dragan Radosavljević Zaječar”. Akcija je podrazumevala uspon na Rtanj iz dva smera: severni i južni. Izbor, kojim smerom će se penjati, je lični izbor svakog…


ePijaca - poziv proizvođačima da registriju svoja gazdinstva, poziv građanima da dođu bezbedno do prehambenih proizvoda - AGROBIZNIS CENTAR za ruralni razvoj i razvoj poljoprivredne proizvodnje\n10 aprila, 2020 by ABC administrator\nSa radom je počeo portal ePijaca Srbije putem kog svi zainteresovani građani mogu kupiti voće, povrće, meso, sireve, mleko, jaja, med, kao i niz drugih tradicionalnih srpskih prehrambenih proizvoda, saopštilo je Ministarstvo poljoprivrede.\nOno što je važno pomenuti, jeste da ovaj portal predstavlja način da građani dođu bezbedno do proizvoda, ali i da proizvođači plasiraju svoje sezonske proizvode. Proizvođači su u ovom trenutku u nezavidnoj poziciji, budući da je roba sa pijaca kvarljiva, jer je vreme dok proizvod dođe “sa polja” na sto krajnjeg potrošača kratko.\nPlatforma predviđa da se građanima poručena roba može isporučiti direktno od strane proizvođača, ali i pomoću brojnih kurirskih službi.\nZa sve dodatne informacije može se posetiti portal ili pozvati sledeći brojevi telefona za pomoć pri registraciji ili druge dodatne informacije: 060/011 5711, 064/818 8777, 063/380 173, 060/500 7100; 065/338 8017.\nKako ističe Ministarstvo poljoprivrede, vodoprivrede i šumarstva, portal će se razvijati u narednom periodu.


Rasim Ljajić: Paket mera za pomoć radnicima početkom septembra | Hronika\nPočetna strana > Hronika > Rasim Ljajić: Paket mera za pomoć radnicima početkom septembra\nRasim Ljajić: Paket mera za pomoć radnicima početkom septembra\nVlada Srbije će na sednici 27. avgusta, ili najkasnije 3. septembra, usvojiti paket mera za pomoć radnicima koji su u teškom materijalnom i socijalnom položaju, rekao je ministar rada i socijalne politike Rasim Ljajić.\nOn je istakao da će Radna grupa do srede usaglasiti predlog tih mera objašnjavajući da će se one odnositi na rešavanje tri osnovna problema radnika koji štrajkuju - neisplaćene plate, neuplaćeni doprinosi i nepoštovanje privatizacionih ugovora.\nLjajić je za Televiziju B92 kazao da će vlada nastojati da reši problem sa nepovezanim radnim stažom, donošenjem propisa kojim će to biti omogućeno.\nOn je podsetio da je „pre tri - četiri godine donet sličan zakon kojim je tada omogućeno da oko 270.000 radnika povežu radni staž”, dodajući da sada ne postoje precizni podaci kolikom broju radnika poslodavci nisu uplaćivali doprinose.\nLjajić je najavio i da će od 1. januara biti pooštrena kontrola uplata doprinosa i da „neće biti dozvoljena isplata zarada pre nego što se potvrdi uplata doprinosa”.\nPrema njegovim recima, resorno ministarstvo i vlada nastaviće da budu „medijatori u slučajevima gde poslodavci nisu isplatili zarade”, dodavši da oni ne mogu da preuzmu obavezu poslodavaca.\nSocijalni dijalog u uslovima krize mora biti još uspešniji i efikasniji, istakao je Ljajić, najavivši da će biti ispitane i svi pojedinačni slučajevima privatizacija u kojima je došlo do kršenja zakona ili bilo koje zloupotrebe prava.\nOn je rekao i da je obaveza članova radne grupe da rešava sve probleme radnika objasnjavajući da nema potrebe da bilo ko dolazi pred vladu i štrajkuje da bi sutra seli da razgovaramo.\nPrema njegovim rečima, radna grupa neće marginalizovati ni jedan radnički protest i na svaki poziv radnika za razgovor, će se odazvati.


Talentovani srednjoškolci imali su priliku da čuju više o tome šta i kako naučnici rade u CERN-u\nTalentovani srednjoškolci koje zanima fizika okupili su se u petak, 9. marta na Fizičkom fakultetu u Beogradu kako bi prisustvovali CERN-ovom Međunarodnom času (Masterclass).\nU isto vreme, ova popularna manifestacija organizovana je u još 30 država i u njoj učestvuje više od 9000 đaka.\nNa Fizičkom fakultetu u Beogradu učenici su slušali predavanja aktivnih istraživača i profesora o temama i metodologiji osnovnih istraživanja koja se vrše u CERN-u. U drugom delu Masterclassa, radili su vežbe sa realnim podacima dobijenim u jednom od CERN-ovih eksperimenata. Za organizaciju događaja bili su zaduženi fizičari sa dugim iskustvom u CERN-u, Predrag Milenović i Petar Adžić.\nTokom dana ovi đaci imali su priliku da se upoznaju sa studentskim životom na Fizičkom fakultetu, a na kraju programa učestvovali su u video-konferenciji sa svojim vršnjacima i naučnicima iz celog sveta kod kojih se istog dana održava Međunarodni čas. Ove godine razgovarali su sa vršnjacima sa Državnog univerziteta Rio de Žaneiro (Brazil), sa Instituta za atomsku fiziku i fiziku čestica u Pragu (Češka), Instituta za fiziku u Oslu (Norveška) i Nacionalne laboratorije Brukhejven (SAD). Kao i uvek, organizacijom video-konferencije rukovodi se iz CERN-a.\nU Srbiji se ovaj Međunarodni čas organizuje već četiri godine. Pohađaju ga najuspešniji đaci četvrtog razreda srednjih škola.\nUz Fizički fakultet i Centar za promociju nauke, podršku u organizaciji ove obrazovno-naučne manifestacije u Beogradu obezbedili su i Ministarstvo prosvete i nauke, INN „Vinča“ i Institut za fiziku u Beogradu.\nEvropska organizacija za nuklearna istraživanja (CERN), jedno je od najpoželjnijih mesta na svetu za fizičare koji žele da izgrade karijeru naučnika, pa je Međunarodni čas bio dobra prilika da se đaci bliže upoznaju sa ovom ustanovom, nekim naučnicima koji tamo rade, istraživanjima koja se izvode, kao i načinom funkcionisanja CERN-a.\nPodsetimo, u januaru ove godine Srbija je postala pridruženi član CERN-a, a za najviše pet godina mogla bi da povrati punopravno članstvo u ovoj prestižnoj naučnoj organizaciji.\nSrbija je bila i jedan od 12 osnivača CERN-a i njegova članica sve do 1961. godine. Međutim, i nakon toga naši naučnici ostali su uključeni u rad na više projekata. Poslednjih godina, tim sa Instituta za nuklearne nauke „Vinča“, koji predvodi dr Petar Adžić, sudeluje u eksperimentu na CMS detektoru, dok drugi srpski tim, sa Instituta za fiziku u Zemunu, radi na detektoru ATLAS.


Pri kupovini nekretnina, notar preuzeo ulogu suda i skuplji za 45 odsto\n03:27: PM četvrtak 26 novembra, 2020\nPosted on 19. septembra 2014. at 08:51 by Ist Media\nPiše (021.rs ) Od 1. septembra, overa založne izjave koja se prilaže banci za stavljanje nekretnine pod hipoteku prilikom uzimanja stambenog kredita poskupela je 45 puta.\n„Uvođenjem notara, znatno je povećan iznos koji je potreban za overu založne izjave za uspostavljanje hipoteke. Taj trošak će plaćati klijent“, istakao je Veroljub Dugalić, generalni sekretar Udruženja banaka Srbije.\nBankari prihvataju i dokument parafiran u sudovima, ali kako kažu, sudovi neće da overavaju ovaj dokument, nego ga prebacaju kod notara.\nRanije su založne izjave davale banke, a overavali ih sudovi. Sada ih u formi javnobeležničkih zapisa sačinjavaju notari, a nagrada za rad beležnika nije stvar njegovog hira, već je određena zakonom i tarifama o nagradama, kaže Miodrag Đukanović, predsednik Javnobeležničke komore.\nOn je potvrdio da je sada za stranke to skuplje, jer se vrednost nagrade određuje prema potraživanju koje se obezbeđuje hipotekom ili pak samom hipotekom.\nKako je Novostima potvrđeno u jednoj od poslovnih banaka, izrada založne izjave za klijente je bila besplatna.\nKorisnik kredita je dobijao ovaj dokument i bio je dužan samo da ga overi u sudu i plati taksu od 550 dinara. Novim zakonom, sudovi ovaj posao prebacuju notarima, koji od banaka traže svu dokumentaciju, prekucaju je i traže 45 puta veći iznos za overu.


Podrška zapošljavanju marginalizovanih grupa - Ekumenska humanitarna organizacija\nPodrška zapošljavanju marginalizovanih grupa\nPozivaju se svi zainteresovani, pripadnici marginalizovanih grupa iz vojvođanskih opština, koji planiraju da registruju svoju delatnost, da se prijave za dodelu bespovratnih sredstava za ekonomsko osnaživanje na mejl prijava@ehons.org. Poziv je otvoren do 23. aprila 2021. godine.\nBespovratna sredstva biće dodeljena za nabavku novih mašina/alata/opreme, u iznosu do 3000 evra, u dinarskoj protivvrednosti na dan nabavke opreme potrebne za započinjanje ili unapređenje sopstvenog posla. Osim toga, korisnicima će biti obezbeđena podrška oko registracije firme i plaćanja knjigovodstvenih usluga u trajanju od 6 meseci kao i podršku konsultanta tokom celog trajanja projekta.\nDa biste konkurisali za navedenu podršku potrebno je da pripadate marginalizovanim grupama, da imate prebivalište/boravište na teritoriji vojvođanskih opština, da ste nezaposleno lice, da imate niske prihode porodice, da do sada niste bili podržani sličnim projektima, da imate dobru i održivu poslovnu ideju i iskustvo u obavljanju planiranog posla. Jedan od preduslova je i prisustvo treninzima sa ciljem jačanja kapaciteta i povećanja preduzetničke svesti koji će biti organizovani u EHO centru u Novom Sadu, do kraja aprila 2021.godine.


Gde danas „idu“ uplate – 8. septembar 2019. - Sportske novosti\nNaslovna Fudbal Bet Info Fudbal Gde danas „idu“ uplate – 8. septembar 2019.\n14:00 Fredericia – Nykobing (Danska – 1st Division)\nNa pobedu domaće ekipe je izvršeno tačno 99.4% uplata, što iznosi tačno 1035 evra od ukupno 1042 evra. Reč je o vrlo visokom procentu uplata, a nadamo se da favorizovani domaćin neće da podbaci danas.\nPredlozi: 1 @1.75 / P/K1 @1.55\n16:45 Almere City – FC Volendam (Holandija – Eerste Divisie)\nOd ukupno 942 evra, tačno 873 evra, odnosno tačno 92.7% uplata izvršeno je na pobedu blago favorizovanog domaćina. Može li isti da dođe do pozitivnog rezultata ovog popodneva?\nPredlog: 1X @1.35\nPrethodni tekstBraun ekspresno pronašao novi tim\nSledeći tekstDubl dana – 8. septembar 2019.


Spajić sa francuskim ambasadorom: Budućnost Crne Gore je u EU – Borba\nSpajić sa francuskim ambasadorom: Budućnost Crne Gore je u EU\nCrna Gora je država koja ima izvanredan potencijal i naš primarni cilj je razvoj privrede i ekonomije. Budućnost Crne Gore je u Evropskoj uniji i stoga je važno je da se ekonomski snažnije povežemo sa EU.” naglasio je ministar finansija i socijalnog staranja, Milojko Spajić, na današnjem sastanku sa novoimenovanim ambasadorom Francuske u Crnoj Gori, Kristijanom Timonijeom.\nMinistar je čestitao ambasadoru Timonijeu na imenovanju i upoznao ga sa aktivnostima Ministarstva finansija i socijalnog staranja u prvih 100 dana rada Vlade, kao i prioritetima za naredni period.\nTakođe, on je sagovornika informisao o značajnim uštedama za diskrecione troškove, u iznosu od 183 miliona evra, koje su predviđene Nacrtom Zakona o budžetu za 2021. godinu koji će biti ubrzo predložen.\nTimonije istakao je značaj evropskih integracija za Crnu Goru: “Odnosi između Crne Gore i Francuske imaju dugu tradiciju i karakteriše ih odlična saradnja. Francuska snažno podržava članstvo Crne Gore u Evropskoj uniji i jako je zainteresovana za infrastrukturne projekte, ali i projekte u oblasti zaštite životne sredine u Crnoj Gori. Pandemija virusa COVID-19 je ostavila velike posljedice na svjetsku ekonomiju, te je neophodno uložiti naročite napore u proces oporavka.”\nUpis u prvi razred osnovne škole počinje 1. aprila\nOd Evropske komisije Crnoj Gori 200.000 evra za borbu protiv koronavirusa\nInteresantno, novoimenovani ambasador, prvo je otišao, bio u audijenciji kod administratora MCP pa onda kod mladjanog ministra…


Na legalizaciju u Nišu čeka više od 30.000 objekata - Gradjevinarstvo.rs\n26.09.2016. | Beta\nNa legalizaciju u Nišu čeka više od 30.000 bespravno izgrađenih objekata, pa tako svaki referent Uprave za planiranje i izgradnju treba da obradi oko 3.000 zahteva za legalizaciju, saznaje agencija Beta od načelnika te uprave Rodoljuba Mihajlovića.\n- U oblasti legalizacije objekata stanje je dosta komplikovano jer se prilikom donošenja Zakona o ozakonjenju nije vodilo računa o predmetima koji su već prisutni u organima nadležnim za posupak legalizacije - objasnio je Mihajlović.\nOn je istakao da ima problema u postupanju građevinske inspekcije u skladu sa Zakonom ozakonjenju objekata jer su rešenja o uklanjaju i ozakonjenju objekata doneta bez satelitskog snimka na sajtu Ministarstva gradjevinarstva.\nZa izgradnju novih objekata niška Uprava za planiranje i izgradnju primila je od početka godine 168 zahteva, a izdala je 63 građevinske dozvole. Tokom prošle godine Upravi su stigla 159 zahteva, a izdala je 120 dozvola za gradnju.


Novi Bečej-Bečej: Zamena ličnih karata i tokom vikenda\nIz tog razloga, tokom decembra, novobečejska Policijska stanica radi i vikendom sa strankama i to subotom od 08:00 do 13:30, nedeljom od 8 do 12 h, a radnim danima od 8-14 časova.\nU Policijskoj stanici Bečej uvodi se i druga smena radnim danima, kao i po jedna smena subotom i nedeljom.\nDetaljni rasporedi rada šaltera su istaknuti na svim objektima Policijske uprave.\nSvi punoletni građani Srbije koji još uvek imaju stare lične karte moraju ih lično zameniti u policijskim upravama i stanicama za nove elektronske do kraja 2016. godine. To znači da im je ostao još nepun mesec za zamenu, ali bi bilo dobro da to što pre učine, kako ne bi sačekali poslednje dane i napravili velike gužve i redove, piše Dnevnik.\nZakonom o ličnoj karti („Sl. glasnik RS“, br. 62/2006 i 36/2011) propisano je da stare lične karte važe do 31.decembra 2016. godine, a važeći Pravilnik o ličnoj karti („Sl. glasnik RS“, br. 11/2007, 9/2008 i 85/2014) predviđa i uzimanje biometrijskih podataka radi izdavanja takozvanih čipovanih ličnih karata. Lične karte se izrađuju sa rokom važenja od deset godina, a obavezni su da ih imaju svi građani sa napunjenih 16 godina.\nPrilikom podnošenja zahteva za novu ličnu kartu treba priložiti staru i dokaz o uplaćenim naknadama za obrazac lične karte i troškove izrade lične karte odnosno 928,80 dinara na račun NBS i 226 dinara na račun MUP-a Srbije. Novim odredbama Zakona o opštem upravnom postupku („Sl. glasnik RS“, br. 18/2016), građani su oslobođeni obaveze da sami pribavljaju izvode iz matične knjige rođenih i uverenja o državljanstvu Srbije.\nIpak, u cilju skraćivanja vremena potrebnog za izradu lične karte, moći i sami da pribave ova dokumenta ukoliko to ne učine odmah. Naime, ukoliko žele da im MUP obezbedi ta dokumenta treba više vremena pa samim tim moraju znatno ranije započeti proceduru zamene lične karte. Ukoliko, pak, dočekaju nekoliko dana pre isteka zakonskog roka, onda moraju sami imati pripremljene izvode i uverenje o državljanstvu.


Home Novosti Gradske novosti Brčko ipak bez gradskog košarkaškog derbija\n“Iako je kalendarom takmičenja Premijer lige Bosne i Hercegovine u košarci za žene, narednog vikenda, u okviru petog kola takmičenja, planirana utakmica između ŽKK “Brčanka” i KK “Lavovi” Brčko, utakmica ipak neće biti odigrana”, saopšteno je iz KK “Lavovi” Brčko.\nOdlukom Košarkaškog saveza Bosne i Hercegovine, Ženski košarkaški klub “Brčanka” isključen je iz daljeg takmičenja u okviru Premijer lige BiH zbog, kako je obrazloženo, nepojavljivanja ekipe brčanskog kluba na utakmicama protiv ekipe “Leotar 03” u Trebinju i “Orlovi” u Banjaluci.\nLavice nastavljaju takmičenje u okiru šestog kola, koje je planirano za prvi vikend u decembru (4/5.12.2021. godine). U dvorani Tehničke škole u Brčkom naše djevojke dočekuju ekipu sarajevskog “Play Off-a”, do sada neporaženu u premijerligaškom takmičenju za ovu sezonu.\nNakon odlične utakmice i ubjedljive pobjede u okviru četvrtog kola protiv ekipe “Mladog Krajišnika” iz Banjaluke, Lavice imaju skor od dvije pobjede i dva poraza i trenutno se nalaze na petoj poziciji u Premijer ligi BiH.\nPrethodni postPolicija Distrikta domaćin sastanka policijskih atašea u BiH\nSledeći postSusrete pozorišta u Brčkom napustio i član žirija Almir Imširević


Zrenjaninski školarci učili zanimljivosti o evropskim državama uz kviz „Koliko poznajemo EU“ | Diplomatic portal\nEUinfo Zrenjaninski školarci učili zanimljivosti o evropskim državama uz kviz „Koliko poznajemo EU“\nŠkolarci iz zrenjaninskih osnovnih škola „Dr Jovan Cvijić“ i „Dositej Obradović“ zabavili su se uz kviz „Koliko poznajemo EU“, istovremeno proveravajući svoje znanje iz istorije, geografije i kulture zemalja članica Evropske unije.\nOvo je jedna u nizu poseta zrenjaninskim osnovnim školama, koje tokom marta i aprila organizuju novosadski EU info kutak i Fond za evropske poslove, kako bi osnovnoškolcima približili informacije o funkcionisanju Evropske unije, ali i zanimljivosti koje karakterišu svaku od zemalja članica.\nKvizu „Koliko poznajemo EU“ prethodi predavanje na času geografije o nekoj od zemalja članica koju će škola predstavljati na Evropskom selu u Zrenjaninu, manifestaciji kojom se obeležava Dan Evrope, 9. maj. Evropsko selo okuplja osnovne škole Opštine Zrenjanin kako bi se promovisale različitosti naroda i država koje čine modernu Evropu. Svaka škola ima svoj štand na kom učenici uz pomoć nastavnika i roditelja, na kreativan, edukativan i zabavan način predstavljaju tradiciju, savremenu kulturu i način života naroda i države koju predstavljaju. Ove godine Evropsko selo u Zrenjaninu održava se 10. maja.


DS: Mala grupa bivših i sadašnjih funkcionera kršeći Statut stranke pokušala da organizuje izbore | Boom93\nDemokratska stranka (DS) optužila je „malu grupu“ bivših i sadašnjih funkcionera stranke da su „kršeći Statut DS i služeći se nelegalnim i nelegitimnim metodama“, danas pokušali da organizuju izbore za predsednika demokrata.\nNavodi se da su „zloupotrebili“ pristup centrali DS u Nušićevoj ulici u Beogradu posle čega je potpredsednica Demokratske stranke Dragana Rakić „uz ovlašćenje predsednika Zorana Lutovca, zajedno sa predstavnicima odbora iz cele Srbije“ ušla u te prostorije i poručila prisutnima da „danas nema izbora“ u toj partiji.\n„Nekoliko članova Demokratske stranke i Balša Božović su posle sat vremena svojevoljno napustili prostorije, nakon čega je brava promenjena“, stoji u saopštenju.\nOcenjuje se da „pojedinci pokušavaju na silu da preotmu Demokratsku stranku“ ali i dodaje da u tome nemaju podršku članova DS.\nOznakeDemokratska stranka DS izbori Srbija


Datum objave: 14.05.2019 13:01 | Autor: MEK\n“Činjenica da su izlagači iz Crne Gore ove godine osvojili 163 medalje za kvalitet dovoljno govori o kvalitetu domaćih proizvoda i o isplativosti ulaganja u ovaj sektor “, kazala je danas ministarka ekonomije Dragica Sekulić na sastanku sa potpredsjednikom pokrajinske Vlade Vojvodine, gospodinom Đorđem Milićevićem koji se održao u okviru posjete 86. Međunarodnom sajmu poljoprivrede.\nNa sajmu koji okuplja sve značajne aktere agrobiznisa iz regiona Crna Gora ima 10 izlagača, i to neke od najuspješnijh kompanija u Crnoj Gori.\nCrna Gora ima zajednički stand na 117m2 u Master hali, koji će činiti predstavnici: Privredne komore Crne Gore, Ministarstva poljoprivrede i ruralnog razvoja, Ministarstva održivog razvoja i turizma.\nMinistarka je podsjetila na punu podršku privatnom sektoru, kroz kreiranje brojnih programa podrške za preduzetnike.\nPredsjednik Privredne komore Crne Gore Vlastimir Golubović takođe je istakao da ima dosta prostora da se povežemo sa AP Vojvodina, posebno u dijelu poljoprivrede i ulaganja u naučna dostignuća u toj oblasti.\n”To je rezultat zajedničkog rada poljoprivrednih proizvođača i Vlade Crne Gore. Poljoprivrednih proizvodjača koji ulažu veliki rad i sredstva u unapređenje svoje proizvodnje i kvaliteta proizvoda i Vlade koja, u kontinuitetu, kroz brojne programe i mjere podrške iz nacionalnog budžeta i EU fondova, obezbjeđuje znatna bespovratna sredstva podrške poljoprivrednoj proizvodnji i prerađivačkom sektoru. Vlada će, kako je kazao, nastaviti sa još većim ulaganjem u sektor poljoprivrede, što će doprinijeti ostvarivanju još boljih rezultata u narednom periodu”, kazao je Žugić.\nMinistarka Sekulić naglasila je da robna ramjena sa AP Vojvodinom nije zanemarljiva i da je u 2018. godini ostvaren rast u iznosu od preko 10 miliona u odnosu na godinu prije te.\nZajednički su na sastanku ocijenili da postoje brojne mogućnosti za saradnju AP Vojvodine i Crne Gore, narocito u oblasti unapredjenja IT sektora u modernizacije poljoprivrednih proizvoda, kao i u oblasti turizma i poljoprivrede u cjelini.\n86.Međunarodni sajam poljoprivrede ove godine se održava u Novom Sadu u periodu od 11 do 17. maja.


Opremanje ovog stana je dokaz da ograničeni budžet ne može biti nikakva posebna prepreka ukoliko ste kreativni i puni inovativnih ideja...\nVlasnici ovog stana su od samog starta insistirali da njihov dom bude opremljen u moderno-klasičnom stilu, a takve planove je podržavao i budžet kojim su raspolagali. No, čim su građevinski radovi počeli, planovi su se promenili, a dizajneri su morali da prihvate nova pravila igre, odnosno da menjaju nameštaj italijanskih proizvođača u domaći, kao i da traže nestandardna rešenja umesto gotovih i već osmišljenih.\nNa svu sreću, moderna klasika je stil koji je izuzetno zahvalan kada su nepredviđene okolnosti u pitanju. Kao što mu i sam naziv kaže, stil u sebi objedinjuje kombinaciju nameštaja iz modernog i klasičnog stila, pomešanu sa minimalističkim pristupom. Boja igra ključnu ulogu u ovom stilu: sive, srebrne, bele, svetlo zelene i plave nijanse su najvažnije za moderno-klasično dizajniran dom.\nU pitanju je estetski moderan dizajn enterijera stopljen sa jednostavnošću koju donosi klasičan stil, a karakterišu ga čisti i upadljivi elementi koji garantuju da će ovakav jedan ambijent dugo ostati u našem sećanju. Nameštaj je u ovom slučaju izrađen uglavnom od prirodnih materijala koji predstavljaju most između klasičnog i modernog.\nBaš kao i kada je ovaj ljupki stan u pitanju, moderna klasika nam poručuje da je bezvremenski stil koji demonstrira suptilnu sofisticiranost uvek u modi. Ispunjen odabranim dodacima i akcentnim predmetima koji su savršeno usklađeni sa okolnim nameštajem, stan je istovremeno nežan ali i dobro definisan.\nModeran klasični stil crpi inspiraciju iz klasičnog dizajna, kao što su viktorijanski stil, Art Deco pa čak i grčki i rimski stil. Takvi klasični dizajni su pomešani sa modernim dodirom a rezultat je elegantan i sofisticiran moderni klasični dekor.


Roboti ne traže radnička prava\nEksperti Svetske banke ovog proleća oduvali su prašinu sa „Kapitala”, najpoznatijeg dela Karla Marksa, čije je prvo izdanje svetlost dana ugledalo još davne 1867. godine. Izgleda neverovatno, ali ekonomisti ove finansijske organizacije svoj najnoviji Izveštaj o globalnom razvoju, koji je objavljen pre desetak dana, počinju upravo starim Marksovim citatom: „Mašine su ne samo superiorna konkurencija čoveku već pored njih radnik u proizvodnom pogonu deluje kao višak. Mašine su najmoćnije oružje za suzbijanje štrajkova.” A odgovor na pitanje zašto su se rečenice koje je Karl Marks napisao pre nešto više od 150 godina analitičarima Svetske banke danas učinile aktuelnim krije se u činjenici da broj robota...\n27.04.2018 u 21:31\nTemelji za zdrave javne finansije\nSva je prilika da će se suficit u budžetu održati do kraja godine i da će se u narednom periodu otvoriti društveno i političko pitanje za koje namene je najbolje iskoristiti taj fiskalni prostor. Ovu ocenu izneo je Nikola Altiparmakov, član Fiskalnog saveta, posle sastanka sa članovima Srpske asocijacije menadžera u Hotelu „Hajat”. Još jedno povećanje plata i penzija u toku godine već je najavio predsednik Aleksandar Vučić, dok je ministar finansija Dušan Vujović naglasio da povišice moraju da prate privredni rast. „Sada su se pojavili zahtevi za novim povećanjem plata i penzija, a već smo ove godine za te namene odvojili 60 milijardi dinara. Mi tek imamo semenski materijal, a hoćemo od semenske pšenice da napravimo hleb i da ga pojedemo”, rekao je nedavno Vujović i dodao da se to


U utorak, 17. decembra, u SRC „Jedinstvo“, u Novom Bečeju, odigrane su finalne utakmice Kupa Vojvodine u muškoj i ženskoj konkurenciji. Rukometaši novobečejskog „Jedinstva“ borili su se protiv „Proletera“ iz Zrenjanina, a pre njih, na parketu su se suočile rukometašice „Železničara“ iz Inđije i „Vrbasa“ iz Vrbasa.\nPraznične čarolije u vrtiću „Leptirić“\nNovogodišnjim i božićnim praznicima uvek se najviše raduju najmlađi. Kraj decembra i početak januara za njih su uvek vezani za Deda Mraza, poklone, raspuste i zimske čarolije.\nSrbija ima tri donora na milion stanovnika, a donorsku karticu potpisalo je 150.000 građana, što našu zemlju svrstava na samo dno evropske lestvice donora organa. O značaju doniranja organa postajemo svesni tek kada neko iz naše bliže okoline oboli, i godinama čeka na organ koji mu može produžiti život ili ga učiniti kvalitetnijim.\nNovi Bečej: Budi i ti nekome Deda Mraz – pridružimo se akciji\nNovogodišnji praznici vreme su darivanja i, tradicionalno, doba godine kojem se mališani najviše raduju. Ipak, Deda Mraz ne stigne uvek i do svakog deteta i mnoga deca ne dobiju paketić za Novu godinu. Svestan toga je i naš sugrađanin, Darko Milosavljev, koji je ovog decembra, četvrti put za redom, pokrenuo akciju prikupljanja slatkiša i igračaka kako bi se napravili i podelili paketići onoj deci iz Novog Bečeja koja, iz bilo kog razloga (često, materijalne prirode) ove godine neće dobiti paketić.\nU petak, 13. decembra, u Domu kulture u Novom Bečeju, održan je stručni skup veterinara u organizaciji Veterinarske komore Srbije, namenjen njihovom daljem usavršavanju.\nNarodna biblioteka Novi Bečej, u četvrtak, 12. decembra, organizovala je prijem za svoje najaktivnije čitaoce, odnosno, one koji su u 2019. godini pročitali najveći broj knjiga prema statistici koju vodi ova ustanova kulture, a tom prilikom su primili i nagrade za svoj čitalački trud.\nNAJAVA: Info-dani o mladima u turističkoj industriji\nU utorak 17. decembra i petak 20. decembra, u svečanoj sali opštine Novi Bečej, u 13 časova, održaće se info-dani koje u okviru projekta „Mladi u turističkoj industriji“ organizuju udruženje građana „Srbija za mlade“ u partnerstvu sa opštinom Negotin, a uz podršku Evropske unije i Vlade Republike Srbije.


Otvoren savremeni CNC trening centar u Kragujevcu - iKragujevac\nčetvrtak, 14 mart 2019 20:54\nCNC trening centar je rezultat saradnje i javno privatnog partnerstva između škole, grada Kragujevca, kompanija MIND Group, Siemens, Wacker Neuson, Unior Components, Gorenje Group, Teximp i projekta nemačke razvojne saradnje „Podsticanje zapošljavanja mladih“.\nSvečanom otvaranju prisustvovali su predstavnici Ministarstva prosvete, nauke i tehnološkog razvoja, Ministarstva omladine i sporta, Privredne komore Srbije, grada Kragujevca, predstavnici partnerskih kompanija, GIZ-a i zamenica ambasadora SR Nemačke u Srbiji Dorotea Renate Gizelman.\nU Kragujevcu danas slavimo veliki uspeh zajedničke saradnje čiji je cilj da obuči mlade ljude pratktičnim veštinama koje se na tržištu rada u Srbiji zaista traže. Srednja stručna škola u Kragujevcu, kao prva od osam škola u Srbiji uz nemačku pomoć uvela je model dualnog obrazovanja i temelj je, istakla je zamenica ambasadora Gizelman, saradnje zasnovane na dugogodišnjem zajedničkom delovanju u duhu uzajamnog pomirenja.\nOna je izrazila zahvalnost svim učesnicima na projektu i navela da on predstavlja odličan primer održivog angažovanja nemačkih kompanija u Srbiji, čime se daje doprinos ukupnom razvoju zemlje. Kragujevačka Srednja stručna škola podržana je i kroz projekat Reforma srednjeg stručnog obrazovanja i po modelu dualnog obrazovanja već pet godina u okviru formalnog sistema školuje mlade potrebne lokalnoj privredi.\nSrednja stručna škola u Kragujevcu, 165 godina od svog osnivanja otvara novu razvojnu stranicu, kazao je ovom prilikom Aleksandar Pajić, savetnik u Ministarstvu prosvete, nauke i tehnološkog razvoja. Otvaranje najsavremenijeg CNC trening centra predstavlja korak grada Kragujevca i čitave Šumadije ka izazovima četvrte industrijske revolucije. On će omogućiti ubrzan razvoj obrazovanja ali i tehnološku transformaciju i ekonomski razvoj u oblasti mašinstva, primenjen elektrotehnike i informacionih tehnologija. Operater mašinske obrade na CNC mašinama jedno je od najtraženijih zanimanja na lokalnom tržištu rada. Otvaranje CNC trening centra je odličan primer kako se strateška opredeljenja reforme stručnog obrazovanja realizuju na nivou jedne škole i od opšteg su nacionalnog značaja za privrednu delatnost od čijeg razvoja u velikoj meri zavisi razvoj ekonomije čitave Republike Srbije, poručio je Pajić.\nU renoviranoj školskoj radionici prva grupa od 12 mladih Kragujevčana započela je obuku, a do kraja 2019. godine priliku da završi obuku i zaposli se u lokalnim kompanijama dobiće još 36-oro mladih.\nKao što se Srbija bori sa okruženjem da privuče najveći broj investitora i da smanji nezaposlenost, tako se i grad Kragujevac bori sa svojom konkurencijom, rekao je gradonačelnik Kragujevca Radomir Nikolić. Mi težimo da budemo najpovoljnije mesto za ulaganje, težimo da poboljšamo uslove i pružimo dobru uslugu i domaćim i stranim investitorima. Bez velikih investicija, u Kragujevcu u poslednjih pet godina, imamo smanjenje broja nezaposlenih do 5 000, a statistika beleži rast zaposlenih za 5 000. Ključ rešavanja nezaposlenosti, koja je i dalje naš najveći problem je struka. Industrija razvija grad, a školstvo mora da prati industriju. Trudimo se, kazao je gradonačelnik Nikolić da korak po korak budemo ispred svih ostalih gradova i napravimo osnov koji će investitori prepoznati i na karti Srbije, kada su u pitanju investiciona ulaganja svih onih koji traže struku, izdvojiti grad Kragujevac. Čestitajući značajan jubilej, 165 godina postojanja Srednje stručne škole, gradonačelnik Nikolić je izrazio nadu da će nastaviti da bude korak ispred svih ostalih škola u Srbiji.\nkragujevac\tRadomir Nikolić\tMIND Group\tbranislav milanovic


RTS :: Srpski "pancir" prvi put gađao ciljeve na zemlji, a "pasars" u vazduhu\nDruštvo Srpski "pancir" prvi put gađao ciljeve na zemlji, a "pasars" u vazduhu\nsubota, 19. sep 2020, 13:15 -> 13:19\nPripadnici 250. raketne brigade za protivvazduhoplovna dejstva izveli su na "Pasuljanskim livadama" gađanje iz artiljerijsko-raketnih sistema "pasars" i "pancir S1". To je deo pripreme za veliku vežbu koju će VS izvesti u oktobru, rekao je ministar Aleksandar Vulin.\nMinistar odbrane Aleksandar Vulin i zamenik načelnika Generalštaba general-major Petar Cvetković prisustvovali su gađanju ciljeva iz artiljerijsko-raketnih sistema "pasars" i "pancir S1".\nGađanje su izveli pripadnici Trećeg raketnog diviziona 250. raketne brigade za protivvazduhoplovna dejstva, u rejonu vojnog kompleksa "Pasuljanske livade", saopštilo je Ministarstvo odbrane.\nVulin je istakao da se Vojska Srbije svakodnevno priprema, vežba i obučava i koristi nova sredstva koja ima, kao što su jedan od najsavremenijih sistema protivvazduhoplovne odbrane – 'pancir', ali isto tako i sistem domaće proizvodnje – 'pasars'.\n"Mi se pripremamo i vežbamo, i to je posao vojske, ali ovo što ste danas videli je za nas od posebnog značaja, jer je ovo prvi put da 'pancir' gađa po ciljevima na zemlji, a nulta serija 'pasarsa' po ciljevima u vazduhu. Takođe, ovo je deo naše pripreme za veliku vežbu koju ćemo izvesti u oktobru i gde ćemo prikazati sve sposobnosti koje je Vojska Srbije uspela do sada da postigne", naglasio je Vulin.\nProtivavionski samohodni artiljerijsko-raketni sistem "Pasars" namenjen je za zaštitu kopnenih jedinica Vojske Srbije, prvenstveno oklopno-mehanizovanih i artiljerijsko-raketnih jedinica tokom izvođenja borbenih dejstava, kao i odbranu važnih objekata i instalacija od dejstva iz vazdušnog prostora.\nZa razvoj složenog borbenog sistema "Pasars" zadužen je Vojnotehnički institut, a proces modernizacije sistema, koji treba da bude okosnica odbrane jedinica Kopnene vojske, značajno doprinosi povećanju operativnih sposobnosti vojske.\nArtiljerijsko-raketni sistem za protivvazduhoplovna dejstva "Pancir S1" namenjen je za protivvazduhoplovnu odbranu značajnih objekata od izviđanja i dejstva iz vazdušnog prostora, kao i zaštitu PVO jedinica i sredstava ratne tehnike.\nNabavkom tog artiljerijsko-raketnog sistema srednjeg dometa i modernizacijom raketnih sistema u upotrebi, značajno su povećane operativne sposobnosti protivvazduhoplovne odbrane.\nRadnik koji je povređen u Aberdarevoj i dalje je na intenzivnoj nezi\nKrkobabić: Penzioneri zaslužuju uvažavanje\nMinistarka Popović: Borba protiv kriminala među najvažnijim zadacima


Međunarodna Konferencija “Bezbednost na putevima i put ka EU” - AMRKS\nAktivnosti za bezbednost na putevima su veoma važne, ali i korisne za društvo u celini. Mi smo ohrabreni uspehom i odjekom koje su imale dosadašnje aktivnosti za bezbednosti na putevima, koje je razvio Forum za bezbednost na putevima. Organizacija ove konferencije proizilazi iz uspeha prethodne konferencije ’’Učenici i njihova bezbednost na putu“ koja je organizovana u saradnji sa Ministarstvom obrazovanja, nauke i tehnologije. Konferencija je isplanirana kako bi okupila profesore i stručnjake iz oblasti bezbednosti saobraćaja na putevima, sa posebnim naglaskom na one iz država jugoistočnog Balkana.\nNa ovoj konferenciji će biti potpisan i Sporazum o saradnji između Foruma za bezbednost na putevima, koja posluje u okviru AMRKS (Kosovska Asocijacija motorizacije) i KFV (Austrian Road Safety Board – Austrijski komitet za bezbednost na putevima).


"Safe Money" štiti plaćanje preko interneta\n“Safe Money” štiti plaćanje preko interneta – Personal magazin\nNova tehnologija kompanije Kaspersky Lab, Safe Money, kreirana da pruži najbolju zaštitu za plaćanje preko interneta, postigla je odličan rezultat u nezavisnom testiranju koje su uradili eksperti istraživačke grupe Matousec.com.…\nNova tehnologija kompanije Kaspersky Lab, Safe Money, kreirana da pruži najbolju zaštitu za plaćanje preko interneta, postigla je odličan rezultat u nezavisnom testiranju koje su uradili eksperti istraživačke grupe Matousec.com. Testovima je ocenjivano koliko efikasno su brojna sigurnosna rešenja rešila problem pokušaja krađe bankovnih podataka tokom onlajn transakcija.\nTestirano je četrnaest proizvoda različitih proizvođača, a među njima i novi proizvod kompanije Kaspersky Lab – Kaspersky Internet Security 2013, koji će biti predstavljen u avgustu ove godine. Test je takođe obuhvatao i specijalizovano poslovno rešenje Trusteer Rapport, kreirano da zaštiti kanale komunikacije između banaka i klijenata, ali on ne pruža zaštitu od drugih vrsta pretnji. Konačni rezultati su pokazali da je proizvod Kaspersky Internet Security 2013, sa tehnologijom Safe Money, bio najefikasnije rešenje. Jedino je specijalizovano rešenje Trusteer Rapport pokazalo sličan rezultat.\nTehnologija Safe Money obuhvata širok spektar instrumenata za zaštitu od bankovnih pretnji. Na primer, obuhvata tehnologiju kreiranu da potvrdi autentičnost onlajn prodavnica ili bankovnih veb sajtova, alate koji skeniraju slabosti računara, kao i namenski izolovani režim pretraživača. Tehnologija Safe Money takođe obuhvata i alatku koja se suprotstavlja praćenju otkucaja na tastaturi u zaštićenim pretraživačima.\nU ukupno 15 testova, koje je uradila grupa Matousec.com, analizirano je koliko je koji proizvod efikasno rešio problem virusa koji je pokušao da ukrade informacije u vezi sa finansijama. Testiranje je obuhvatalo simulaciju ponašanja nekog zloćudnog programa koji pokušava da ukrade podatke sa popularnih sajtova kao što su PayPal i eBay.\nProizvod Kaspersky Internet Security 2013 se pokazao impresivno u svakom testu i osvojio je maksimalnih 15 poena iz 15 testova. S druge strane, polovina od 14 proizvoda koji su bili obuhvaćeni ovim testiranjem, nije uspela uspešno da završi nijedan test: uvek bi zlonamerni program uspeo da ukrade informacije. Drugi proizvod koji je uspeo da prođe svih 15 testova bio je poslovno orijentisani program Trusteer Rapport; najbliži konkurent kompaniji Kaspersky, iz potrošačkog opsega, uspešno je rešio samo osam od 15 testova.\n„Kada smo osmišljavali tehnologiju Safe Money za novi proizvod, potrudili smo se da uzmemo u obzir sve moguće načine na koje informacije mogu biti ukradene. Delotvornost ovog pristupa, kojim je obezbeđeno da najvažnije operacije automatski imaju maksimalnu zaštitu, sada su potvrdili i nezavisni istraživači. Ispitivanje grupe Matousec.com pokazalo je da će Kaspersky Internet Security 2013 pružiti našim klijentima najpouzdaniju zaštitu za njihovo plaćanje preko interneta, nudeći nivo zaštite koji može biti poređen sa specijalizovanim poslovnim rešenjima“, rekao je Oleg Isanov, direktor antivirusnog istraživanja u kompaniji Kaspersky Lab.\nCeo izveštaj o istraživanju grupe Matousec.com dostupan je na: http://www.kaspersky.com/downloads/pdf/online_payments_threats_report_matousec.pdf\n“Safe Money” štiti plaćanje preko interneta was last modified: August 30th, 2012 by Redakcija\nKaspersky Labplaćanje preko internetaSafe Money\nVip letnji SMS kviz znanja završen


ARHIVA - Birački boksovi pred glasanje na preliminarnim izborima u Kentakiju, 22. juna 2020.\nZvaničnici zaduženi za bezbednost izbora u SAD pripremaju američku javnost za novu vrstu najgoreg scenarija za predsedničke izbore 3. novembra - poplavu dezinformacija u satima posle zatvaranja birališta, koje bi izazivale sumnju u rezultate i sam proces, dok glasači budu čekali da saznaju ko će voditi zemlju u naredne četiri godine.\nPreciznije, zvaničnici upozoravaju da će mogući napadi verovatno biti sveobuhvatni, sa ciljem da Amerikance učine sumnjivačim po pitanju bilo koje informacije koju dobiju, čak i preko izvora kojima se inače veruje.\n"Strani faktor i sajber kriminalci mogli bi da naprave nove veb stranice, menjaju postojeće veb stranice i kreiraju ili dele odgovarajući sadržaj na društvenim mrežama radi širenja lažnih informacija", upozorili su u javnost Federalni istražni biro (FBI) i Agencija za sajber bezbednost i informacionu sigurnost (CISA), u saopštenju objavljenom u utorak kasno uveče.\n"FBI i CISA pozivaju američku javnost da kritički proceni izvore informacija koje koristi i da potraži pouzdane i proverene informacije iz pouzdanih izvora, poput državnih i lokalnih izbornih zvaničnika", navodi se u saopštenju. "Javnost takođe treba da bude svesna da, ukoliko bi strani faktor ili sajber kriminalci uspeli da uspešno promene veb stranicu vezanu za izbore, osnovni podaci i unutrašnji sistemi ostaju nekompromitovani".\nMesecima već, federalni i državni službenici zaduženi za izbornu bezbednost pokušavaju da pripreme birače, govoreći im da bi zbog očekivanog povećanog glasanja putem pošte, zbog pandemije koronavirusa, moglo proći nekoliko dana pre nego što pobednik na predsedničkim izborima bude proglašen.\nAmerički kontraobaveštajci takođe su poslednjih meseci upozorili da zemlje poput Kine, Rusije i Irana, kao i drugi sajber akteri, sprovode operacije uticaja kako bi "potkopali poverenje američkog naroda u naš demokratski proces".\nAli novo upozorenje FBI i CISA ide dalje, otkrivajući kako protivnici mogu da pokušaju da zavaraju američku javnost na Internetu i preko društvenih mreža.\nIsključivanje talasa dezinformacija nakon zatvaranja birališta moglo bi se pokazati kao izazov.\nIpak, neki izborni zvaničnici razlog za nadu vide u spremnosti kompanija u čijem su vlasništvu drušvene mreže da se povremeno sastaju sa njima tokom proteklih nekoliko meseci kako bi se pozabavili kampanjama dezinformacija, a neki napori su se već isplatili.\nFejsbuk i Tviter takođe su najavili uklanjanje naloga povezanih sa "farmom trolova" - Ruskom agencijom za istraživanje interneta.\nRanije ovog meseca, Majkrosoft je objavio inoformaciju o tome kako su hakeri povezani sa Kinom, Rusijom i Iranom aktivnog ciljali kampanje predsednika SAD Donalda Trampa i njegovog glavnog izazivača, bivšeg potpredsednika Džoa Bajdena.\nNeki eksperti, međutim, zabrinuti su da bi to moglo da bude nedovoljno.\n"Mnoge dominantne platforme odlučile su da se pojačaju i budu mnogo proaktivnije", rekla je u utorak Emili Fri, direktorka za sajber integraciju u korporaciji MITER, na forumu u organizaciji Mekeri instituta univerziteta Oburn.\nNeki državni službenici dele sličnu nelagodu po pitanju sposobnosti da se bori protiv masovne kampanje dezinformisanja.\n"Brinem se za tih poslednjih nekoliko dana i za dan izbora", rekla je državna sekretarka Pensilvanije Keti Bukvar, koja je takođe govorila na događaju Univerziteta Oburn.\n"Stalno govorim ljudima - ne klikćite na ritvit", rekla je, govoreći o prosleđivanju poruka na Tviteru. "Tako je lako ovekovečiti. I naravno, to je ono što naši strani protivnici, naši domaći protivnici, to je ono što žele od nas da radimo kako bi potkopali poverenje u izbore".\nCISA i državni zvaničnici za izbore uzvraćaju, pokušavajući da "vakcinišu" glasače protiv očekivanog talasa dezinformacijama, pozivajući ih da se pripreme, učestvuju i, posebno, budu strpljivi.\n"Verovatno će trebati malo više vremena za brojanje zbog povećanja broja glasačkih listića u odsustvu", rekao je direktor CISA-e Kristofer Krebs prošle nedelje na virtuelnom samitu o sajber-bezbednosti u Billingtonu.


sdcafe | Fortress Music Festival 28 i 29.jula u Smederevu\nFestival ce se odrzati u periodu od 28 i 29 jula u samom srcu Smedereva u kultnoj Smederevskoj tvrđavi. Sa ciljem da posetiocima pruži vrhunski audio-vizuelni ugođaj ovaj festival će ugostiti preko 40 izvođaca među kojima su i dva izraelska DJ producenta koji zasigurno zauzimaju 1 mesto na svim top music skalama širom sveta sa svojim hitovima STANGA i WAKA.\nOd Fortress Music Festivala imamo veoma visoka očekivanja i to sa dobrim razlogom. Pre svega zbog svoje produkcije, preko jedinstvenog prostora Smederevske tvrđave kao i broja posetilaca koji se očekuju ove godine, verujemo da će spektakl biti zagarantovan. Smederevska tvrđava dugi niz godina važi za jedno od najbolji mesto u ovom delu Evrope za organizaciju ovakvog muzičkog događaja.\nOvogodisnje zvezde festivala su izraelski izvođači SAGI ABITBUL i VIVO EDM producenti čije pesme prelaze od 1.000.000 pa čak i do preko 50.000.000 pregleda, kao i to da su u svim delovima sveta njihove pesme u TOP 10 na svim listama.\nSvoju kartu mozete nabaviti u svim WIN WIN shopovima sirom Srbije po ceni od\n1 dan 500 rsd / 2 dana 800 rsd / VIP 2000 rsd Izvor: SDCafe


Konferencija “Izazovi i budućnost poslovanja” | Mtel.ba Konferencija “Izazovi i budućnost poslovanja”\nJeleni Trivan, generalnom direktoru kompanije m:tel uručena Plaketa za odgovornog poreskog obveznika\n„Sa dolaskom novog menadžmenta akcije kompanije m:tel porasle su za 12 posto na Banjalučkoj berzi, poraslo je i naše poslovanje, i moram da kažem da sve to zahvaljujući i povoljnoj poslovnoj klimi u Republici Srpskoj. Postoji predrasuda da u Republici Srpskoj vladaju nepovoljne ekonomske okolnosti i da to nije pravo mesto za investiranje. Međutim, Republika Srbija je upravo ovde investirala i naša investicija m:tel se pokazuje kao dobar biznis koji donosi koristi i Republici Srpskoj i Republici Srbiji kojoj plaćamo dividendu. Sve olakšice koje Vlada Republike Srpske čini nama kao poslodavcu omogućavaju da budemo najveći poreski obveznik ne tako što nam se povećavaju nameti, nego što nam se povećava profit, pa imamo novca da uplaćujemo redovno u budžet Republike Srpske, imamo novca i da povećavamo plate radnika i budemo odgovoran poslodavac, a imamo i novca da ulažemo u zajednicu“, izjavila je Jelena Trivan.\nKonferencija je organizovana u okviru realizacije projekta ”Doprinos organizacija civilnog društva poboljšanju uticaja preduzetništva na socio-ekonomski razvoj BIH - EISE” koji finansira Evropska unija, a koji provodi Unija udruženja poslodavaca Republike Srpske.


Edukativni kutak za klijente\nŠta bi klijent trebao da uradi ukoliko je nezadovoljan?\nDragi naši klijenti, zapamtite da imate pravo da se žalite – iskoristite ovu mogućnost ukoliko za tim postoje potrebe. Agroinvest uvek očekuje vašu povratnu informaciju, tako da vas molimo da nam kažete ako niste zadovoljni ili imate neke predloge za poboljšanje naših usluga. U ugovoru u medjusobnoj saradnji sa Agoinvestom imate i naznacenu mogućnost da priložite svoje primedbe i to putem broj kontakt telefona Agroinvest koji se koriste za ove svrhe.\n- Postoji nekoliko kanala komunikacije kojim nas možete obavestiti o uzroku svog nezadovoljstva, i to:\nDolaskom u filijalu Agroinvesta\nPozivom na telefon Agroinvesta koji se baš koristi u ove svrhe: 0800 040 400\nSlanjem e-maila na Ova adresa el.pošte zaštićena je od spam napada, treba omogućiti JavaSkript da biste je vidjeli\n- Uvek iskoristite svoje pravo da se žalite, Vaše mišljenje nam pomaže u pružanju bolje usluge klijentima!\nKako sprečiti prezaduženost?\nUkoliko planirate da se dodatno zadužite a u cilju sprečavanja prezaduženosti možete se voditi sledećim savetima:\nNapravite tačnu računicu o svojim mesečnim prihodima i troškovima\nOvo je neophodno kako bi ste bili sigurni da ćete nakon što se zadužite Vaše mesečne obaveze moći redovno da servisirate. Razlika između mesečnih prihoda i rashoda predstavlja Vašu mesečnu ušteđevinu. Obzirom da tokom perioda otplate može doći do promene ( povećanja ili smanjenja ) prihoda i rashoda maksimalan iznos mesečne rate nove pozajmice ne bi trebalo da prelazi 70% Vaše mesečne ušteđevine.\nPravilno odaberite finansijski proizvod koji Vam je potreban\nVeoma je bitno da ne pozajmljujete više novca nego što Vam je zaista potrebno. U razgovoru sa službenikom finansijske institucije možete odabrati proizvod koji najviše odgovara Vašim potrebama a u isto vreme ne preopterećuje Vaš budžet. U cilju izbegavanja dodatnih troškova, prilikom razmatranja, tražite od službenika da Vam pojasni sve elemente ponude koja se nalazi pred Vama.\nZadužujte se u valuti u kojoj primate zaradu\nKako bi ste izbegli razlike koje nastaju zbog kretanja kursa a koje mogu izazvati povećanje mesečne rate zadužuje se u dinarima. Ovakvim načinom zaduživanja već ste unapred upoznati sa iznosom mesečne rate bez obzira na kretanje kursa u periodu otplate pozajmice.\nOtplatu vršite redovno prema planu koji ćete dobiti\nRedovnom otplatom mesečnih obaveza izbegavate zaračunavanje zakonske zatezne kamate koja može dodatno povećati Vaše zaduženje. Odredite prioritete. Kašnjenje u otplati dovodi i do nagomilavanja obaveza koje je kasnije teže izmiriti. Takođe, kašnjenje u otplati može dovesti do toga da u budućem periodu izgubite mogućnost za nove pozajmice jer se svako kašnjenje u otplati duže od 60 dana evidentira u Kreditnom birou.\nDodatne pozajmice koristite za ulaganja u nešto što može povećati Vaša mesečna primanja. Izbegavajte dodatno zaduživanje radi nabavke stvari koje Vam nisu potrebne a koje će samo povećati Vaše troškove.\nUkoliko već nemate štedni fond odmah oformte jedan. Ušteđevina može mnogo pomoći kada dođe do eventualnih finansijskih problema.\nKupujte na rasprodajama,\nSačinite spisak za nabavku namirnica i čvrsto ga poštujte,\nIzbegavajte odlazak na posao automobilom (ukoliko postoji mogućnost pešačite ili vozite bicikl),\nProverite listu obaveza koje mesečno plaćate. Smanjite pretplatu na telefon, internet ili kablovsku prema Vašim potrebama ( npr. plaćate pretplatu za mobilni od 1500 rsd a svaki mesec trošite mnogo manje minuta – smanjite pretplatu na 1000 rsd )\nRedukovanjem potrošnje prema datim predlozima možete oformiti Vaš štedni fond.


Aleksandar Vučić i Aljbin Kurti prvi put će "oči u oči" razgovarati o normalizaciji odnosa Beograda i Prištine - u utorak u Briselu.\nDijalog Beograda i Prištine o normalizaciji odnosa traje već 10 godina, a nastaviće se sastankom na najvišem političkom nivou 15. juna kada će za isti sto u Briselu po prvi put zajedno sesti predsednik Srbije, Aleksandar Vučić i kosovski premijer, Aljbin >> Pročitaj celu vest na sajtu B92 << Kurti.\n"Oba sagovornika su se obavezala da će doći na sastanak u utorak. Ništa dalje od toga ne možemo da planiramo. Da li će naći zajednički jezik ili ne, da li će svi biti konstruktivni, da li će se dogovoriti kako dalje sa procesom ili neće, sve to ostaje da se vidi u utorak", navode diplomatski izvori iz Evropske službe za spoljene poslove.\nZa premijera Kosova, njegovim ulaskom u proces pregovora počnje "novi dijalog", koji se, kako kaže Kurti, ne može nastaviti na onome što su prethodne vlasti u Prištini radile.\n"Želimo dobro pripremljen dijalog gde ćemo svi biti ravnopravni", navodi Kurti i ponavlja lični stav da rešenje dijaloga vidi u međusobnom priznanju.\nZa predsednika Srbije međusobno priznanje ne dolazi u obzir. Vučić rešenje vidi u kopromisu, koji "široko definiše" odbranom državnih i nacionalnih interesa Srbije i srpskog naroda. Beograd na prvo mesto svojih interesa u dijalogu trenutno stavlja formiranje Zajednice srpskih opština. Na stav Kurtija da na teritoriji Kosova ne može biti formirana jednoetnička zajednica, Vučić mu poručuje da ni ne dolazi na sastanak u Brisel ako ne želi da razgovara o formiraju ZSO.\n"Ako sve krene u pozitivnom pravcu, možda se lideri odluče da nakon sastanka, predviđenog da traje oko 4 sata, nastave razgovore na bilateralnom ručku što ćemo im svakako omogućiti. Ako dođe do nepredviđene situacije, problema ili se neko od sagovornika ne složi sa nastavkom procesa, šef diplomatije EU, Žosep Borel, je spreman da o tome već istog dana, lice u lice, razgovara sa predsednikom SAD, Džozefom Bajdenom, sa kojim se sastaje u okviru samita EU SAD", navode EU diplomatski izvori.\nPrimetno je da od promene administracije u Vašingtonu, EU sve češće govori u množini o "očekivanjima EU i SAD" od Beograda i Prištine. Nakon što je Aljbin Kurti otvoreno dao do znanja Briselu da će se na razgovorima sa Beogradom pojaviti kada "bude bio spreman", a ne kada to najavi glavni EU posrednik Žosep Borel, od Vašingtona se očekuje da iskoristi svoj uticaj i "spremi" kosovskog premijera za konstruktivne pregovore.\nPoznavaoci lika i dela Kurtija upozoravaju da je on "teži za saradnju" i za Brisel, ali i za Vašington - od njegovih prethodnika na čelu kosovskih vlasti i u dijalogu sa Beogradom.\nKao svojevrsan odgovor kosovskom premijeru EU pred sastanak u utorak naglašava da "nema novog dijaloga" već da je u pitanju proces koji traje od 2011. godine i koji je "ostao isti bez obzira na promene partnera u razgovorima i vlade u Beogradu i Prištini".\nMnogi bi to ocenili kao neosnovani optimizam u situaciji kada se ne može predvideti ni tok samo jednog sastanka. Sa druge strane, ako dva lidera sa tako neosporno jakim mandatima dobijenim od građana uspeju da nađu prostor između interesa i kompromisa, možda rešenje "kosovskog pitanja" nikada nije bilo bliže.\nB92: Novine: "Nije bilo genocida u Srebrenici"; "Vučić i Kurti se sastaju prvi put"\nBeta: Naslovne strane za utorak, 15. jun 2021. godine